كاكه‌ی فه‌للاح ناوی حه‌مه كوڕی حه‌مه ئه‌مین كوڕی قادره و له ساڵی 1928 له قه‌زای چوارتا (شارباژێر)ی سه‌ر به پارێزگای سلێمانی هاتۆته دنیاوه‌و ڕۆڵه‌ی خێزانێكی ده‌ست كورت‌و شێوه هه‌ژاره‌و له ماڵێكدا چاوی كردۆته‌وه ڕاست‌و چه‌پی خۆی ناسیوه كه كه‌سیان خوێنده‌وار نه‌بوون و له دێیه‌كدا هاتۆته دنیاوه كه هه‌ر له‌به‌رئه‌وه‌ی له‌سه‌ر سنوره‌و ناوچه‌یه‌كی گه‌وره‌و دێهاتێكی زۆری له‌سه‌ره ناویان ناوه قه‌زا ..\nكه له خه‌م ڕه‌خسیوه باوكی به ده‌ستوری ئه‌و سه‌رده‌مه ویستویه‌تی گوڵستان و بۆستانی سه‌عدی له حوجره‌دا فێر ببێت، به‌ڵام ئه‌م چاوی له هاوڕێكانی كردوه‌و ڕێگای قوتابخانه‌ی گرۆته به‌رو به‌تایبه‌تی له‌و سه‌رده‌می خوێندنی سه‌ره‌تاییه‌دا زۆر حه‌زی له قسه‌و ئامۆژگاریه‌كانی (ع. و نوری) كردوه كه بۆ ماوه‌ی سێ ساڵێك (39، 40، 41) به‌ڕێوه‌به‌ری قوتابخانه‌كه‌یان بووه له چوارتا. له‌پاڵا خوێندنه‌كه‌شیدا زۆر یارمه‌تی باوكی داوه له كاروباری دوكان و ورده فه‌رمانی تردا.\nهه‌ر له ته‌مه‌نی منداڵیه‌وه حه‌زی له شیعر و هۆنینه‌وه‌ی كردوه‌و زۆر جار خۆی بۆ ئه‌و مه‌به‌سته تاقی كردۆته‌وه.. پاش ته‌واو كردنی خوێندنی قۆناغی سه‌ره‌تایی باوكی ناردویه‌تی بۆ سلێمانی كه بخوێنێت و له یه‌كه‌م به‌شی ناوخۆیی وه‌رگیراوه‌و هه‌ر له سه‌ره‌تای چۆنیه‌وه تێكه‌ڵا به چالاكی یه‌كێتی قوتابیانی ئه‌و سه‌رده‌مه‌و كاروباری سیاسه‌ت بووه‌و له ڕێگای شیعر و شیعر خوێندنه‌وه‌شه‌وه، كه‌م‌و زۆر، وه‌ك یه‌كێكی به‌رچاو كه‌وتو جموجوڵا و به‌شداری هه‌بوه..\nسه‌ره‌تای شیعردانانی بۆ ساڵه‌كانی 1945-1946 ده‌گه‌ڕێته‌وه‌و یه‌كه‌م شیعری ده‌رباره‌ی (نه‌ورۆز)ه هیچی له‌یاد نه‌ماوه .. هه‌ر له‌و سه‌رده‌مه‌داو ئه‌م چه‌شنه جموجۆڵا و بیروباوه‌ڕه پێشكه‌وتنخوازو باس‌وخواستی چه‌وساندنه‌وه‌و كاروباری خه‌باتی چینایه‌تیه بۆ ماوه‌ی چه‌ند شه‌و و ڕۆژێك ده‌بێته میوانی به‌زۆر بانگ كراوی به‌ندیخانه، كه ئوتێل به‌لاشیان پێ گوتوه له ژوورێكی ده‌رگا بچكۆله‌ی بێ په‌نجه‌ره‌دا گیری ده‌ده‌ن و ئه‌میش به‌دزییه‌وه له‌سه‌ر پشتی پارچه مقه‌ببایه‌كی شڕ ئه‌م (ئه‌ی شه‌و)ه ده‌نوسێت و ده‌ڵێت:\nدرێخیم لێ مه‌كه ئه‌ی شه‌و، به‌هێزی جوته باڵی ڕه‌ش\nزه‌مینی ژینه‌كه‌م یه‌كسه‌ر بخه ژێر سێبه‌ری باوه‌ش\nبه‌سه‌رما شێوه ڕه‌شماڵی هه‌ڵی به جوسته‌كه‌م بگرێ\nهه‌تا ئه‌توانێ پرشنگی ژیانی شادی من بگرێ\nمه‌هێڵه ڕووبه‌ڕووی من بێ، به‌ره‌وڕووی زۆر به‌ده‌ربه‌ستی\nبچۆ تاكو له تواناتا هه‌یه زوو بیكه به‌ربه‌ستی\nبڕۆ هه‌رچی ئه‌كه‌ی ده‌ربارمی كه‌سا به چالاكی\nپه‌لامارێكی شێتانه به‌ره سه‌ر تیشكی ڕوناكی\nبه قامچی گازه‌رای پشتی سه‌راسه‌ر توێخی داماڵی\nبه‌ره‌و دوا بێ ئه‌وه‌ی سڵا كه‌ی نه‌وه‌ك ڕوناكی ڕاماڵی\nله ئامۆژگاری ئه‌ستێره‌و ڕه‌شی ئه‌و هه‌وره تارایه\nكه تان‌وپۆی چنینی چۆته یه‌ك چیكه‌ت له بارایه؟!\nبه گیانێكی نه‌به‌ز، پڕده‌م، ئه‌ڵێم تۆی ملكه‌چی فه‌وتان\nنه‌مان پاشه‌ڕۆژی هێزی كاروانانی ڕێ چه‌وتان\nمه‌سه‌له‌ی له‌قه‌بی "كاكه‌ی فه‌للاح"یش تا ئێستا زۆر كه‌س نازانێت له چیه‌وه هاتوه‌و ئایا خۆی ناوی وایه، یان خۆی بۆ خۆی هه‌ڵبژاردوه، یا خه‌ڵكی به‌سه‌ریاندا بڕیوه؟ ئه‌وه‌ی ئاشكرایه ئه‌وه‌یه كه ئه‌م له‌قه‌به هه‌ر ته‌واو ناوه ڕاستیه‌كه‌ی شاعیری قوت داوه‌و جوڵه‌ی لێ بڕیوه .. سه‌ره‌تای ئه‌م له‌قه‌به‌ی بۆ ساڵی 1947 ده‌گه‌ڕێته‌وه، بۆ سه‌رده‌می هه‌ڵبژاردنی نوێنه‌رانی پارله‌مان كه پارتی كۆمۆنیست و حیزبی ئازادكردنی نیشتمانی له سلێمانی كۆبوونه‌وه‌یه‌كی ته‌واو گه‌وره‌یان بۆ ساز كردو له ساحه‌ی قوتابخانه‌ی سانه‌وی (غازی)، قوتابخانه‌ی شێخ مه‌حمودی سه‌ره‌تایی ئێستا، ئه‌و كۆڕه به‌سترا، ئه‌میش به‌و بۆنه‌یه‌وه پارچه قه‌سیده‌یه‌كی دورودرێژی خوێنده‌وه كه ئه‌ڵێت:\nكرێكارو قوتابی و چینه‌كانی ڕووت‌و بێ نانت\nسه‌پان و كاكی فه‌للاحی به‌ره‌ی تاڵان كراوانت\nله‌گه‌ڵا كیژو هه‌تیوانی كزی بێ سوچ‌و تاوانت\nئه‌ڵێ ده‌ی ڕاپه‌ڕه‌و گوێ بگره كففه‌ی خوێنی لاوانت ..\nجا له‌به‌ر ئه‌وه‌ی كه وشه‌ی (كاكه‌ی فه‌للاح) له‌م شیعره‌دا هاتوه‌و شاعیریش له پێشكه‌شكردندا به ناوی فه‌للاحه ڕه‌ش‌و ڕووت و چه‌وساوه‌كانی ناوچه‌ی شارباژێره‌وه پێشه‌كیه‌كی به په‌خشان خوێنده‌وه، له‌قه‌بی (كاكه‌ی فه‌للاح)ی به‌سه‌ردا دابڕاو بوو به له‌قه‌بی شیعری بۆی.\nله‌و سه‌رده‌مه‌دا كه شه‌پۆل‌و لافاوی بزوتنه‌وه‌ی نیشتمانی به‌ره‌و ڕاپه‌ڕینه‌كه‌ی كانونی 1948، ڕۆژ به‌ڕۆژ له به‌رزبونه‌وه‌و ته‌وژما بوو .. دوای بگره‌و به‌رده‌و سزاو ئه‌شكه‌نجه‌یه‌كی زۆرو سه‌باره‌ت به جموجوڵای شیعری سیاسی له كۆبونه‌وه‌و خۆپیشاندانه‌كاندا "كاكه‌ی فه‌للاح" میوانێكی هه‌میشه نوێن به‌كۆڵی خانه‌خۆی نه‌ویستی هه‌ر ڕۆژه نا ڕۆژێكی به‌ندیخانه‌كانی ئه‌و ڕۆژه‌گاره ڕه‌شه بوو، تا وای لێ هات یاساوڵا له‌سه‌ر كورسی قوتابخانه و خوێندن په‌لی گرت و به پێچه‌وانه‌ی یاساوه وه‌سیقه‌ی قوتابخانه و شه‌هاده‌تی موختار، به زۆری زۆرداره‌كی له پۆلی سێی ناوه‌ندی ڕاپێچی سه‌ربازی كراو مۆری (مختلف)یان به ناوچاوانی موعامه‌له ده‌سكرده‌كه‌یه‌وه ناو له‌ترسی جه‌ماوه‌ری گه‌لی سلێمانی، كه خۆپیشاندانێكی ناڕه‌زایی گه‌وره‌ی 30 هه‌زار كه‌سیان بۆ كردو هه‌ڵیان كوتایه سه‌ر به‌ندیخانه، له نیوه‌شه‌ودا به كه‌له‌بچه‌و زنجیری درێژه‌وه، پۆلیسی سواره، به‌پێ‌و چنگ له‌سه‌ر شان، به هه‌ورازی ئه‌زریاندا هه‌ڵگێڕاو له چوارتا كه‌ین‌و به‌ینه‌كه ته‌واو كراو به به‌ندكراوی به‌ره‌و شاره نه‌وتاوییه‌كه‌ی كه‌ركوك كرایه‌وه‌و به‌رگی خاكیان له‌به‌ركرد.\nبه‌ڵام له سایه‌ی دادگای سه‌ربازی و ویژدانی نه‌مردوی سه‌رۆكی ئه‌و دادگایه، پاش ئه‌وه‌ی له گاڵته‌جاڕی ته‌مسیله‌كه‌یان گه‌یشت، بێ‌تاوان ده‌ركراو به په‌نجا دیناری به‌ده‌لی ئه‌وسا ڕزگاری بۆ هاته‌وه بۆ سلێمانی و ڕووی كرده‌وه خوێندن، به‌ڵام میری هه‌ر به‌رهه‌ڵستی كردو له ئه‌نجامدا دوای هێنان‌و بردنێكی زۆر، له‌سه‌ر به‌شداربونی ڕاپه‌ڕینه‌كه‌ی كانونی دووه‌می ساڵی 1948 ساڵێك به‌ندی و ساڵێك ده‌ست به‌سه‌ری حوكم دراو، به‌ندییه‌كه‌ی له‌نێوان به‌غدادو كوت‌و ده‌ست به‌سه‌ریه‌كه‌ی له پارێزگای (ناصریه) به‌سه‌ربرد ..\nخۆشه‌ویستی نه‌ته‌وه‌و خاكی كوردستان و به تایبه‌تی چینه چه‌وساوه‌كانی كورد، به‌شێكی دیاربوی به‌رهه‌می گرتوه‌و شه‌قڵی تایبه‌تی خۆی له خه‌رمانی ئه‌و ڕه‌نج‌و ته‌قه‌لایه داوه ئه‌ویش به شیعری (كامیانه، خۆشم ئه‌وێ، مه‌ردایه‌تی، یادی بێ‌كه‌س، گه‌شتێك له زمان جوانه‌مه‌رگێكه‌وه، كوردستان، هه‌تاكه‌ی، بۆ هه‌ڵۆ، هه‌تسێكی پیرۆز، به‌سته‌ی پێشمه‌رگه‌یه‌كی نه‌ناسراو، ..) كه تێكڕا وه‌ك بابه‌تێكی ریالیزمی شۆڕشگێڕانه مۆركی تایبه‌تی نه‌ته‌وایه‌تیان پێوه دیاره.\nسه رچاوه: له ڕۆڤاره‌وه وه‌رگیراوه\nره‌فیق حیلمی ...\nمحه‌مه‌د ئه‌مین زه‌كی به‌گ...\nیه‌كتا به‌گی مسته‌فا به‌گ...


بڵانسی هێزەكان و ناكۆكیە سیاسیەكان\n<?xml:namespace prefix = o ns = "urn:schemas-microsoft-com:office:office" /> لە كوردستاندا بڵانسی هێزە سیاسیەكان تێكچووە، ئەو بڵانسەی سیاسەتی وەك یەكی یەكێتی و پارتی راگرتبوو، بە جۆرێك لە جۆرەكان تێكچووە، هەنووكە ریزبەندییە سیاسیەكان وەك پێش 31 ئابی 1996 نەماوە، ئێستا پارتی خاوەنی هێزێكی گەورەترە لە یەكێتی نیشتمانی، ئەم گۆرانە تەنها پەیوەندی بە یەكێتی و پارتیەوە نییە، بەڵكو پەیوەندی بەو بارودۆخە سیاسیەوە هەیە كە كۆی پرۆسەی سیاسی و كۆمەڵایەتی و ئابوری و تەنانەت پەروەردەیشی پێدا تێدەپەرێت، یەكێتی نیشتمانی وەك هێزێكی سەرەكی گۆرەپانی كوردستان نەكەوتوە، بەڵام لە دۆخێكی متبوون و دەستەوەسان ماوەتەوە بەرامبەر بارودۆخە سیاسیەكە.\nیەكێتی نەكەوتووە، بەڵام ماندو و شەكەتە بەدەست ململانێ ناوخۆییەكانی خۆی و تێكچونی ئەو بڵانسەی لەگەڵا پارتیدا هەیبووە، یەكێتی نەكەوتووە بەڵام كەوتۆتە بەر جەبری رستێك هاوكێشەی ئابوری و سیاسی و ئیدارییەوە، تەنانەت وەرگرتنەوەی پۆستی سەرۆك وەزیران لە لایەن دكتۆر بەرهەم ساڵحەوە ئەو قودرەتە ناواخنیەی بۆ یەكێتی نەگەراندەوە كە چاوەرواندەكرا خوێنێكی نوێ و تەوژمێكی نوێ بە یەكێتی ببەخشێ.\nئەوانەی لە ئێستادا سیاسەتی یەكێتی نیشتمانی و مەكتەبی سیاسیەكەی بەرێوەدەبن زۆر خۆشەویست نین، هەروەك خاوەن پێگەیەكی جەماوەری گەورە نین، یەكێتی سلێمانی دۆراند كە بەدڵە سەوزەكەی یەكێتی ناسرابوو، لێرەوە یەكێتی ئێستا باجی یەك بەیەكی هەڵە گەورەكانی دەداتەوە.\nنەوشیروان مستەفا گورزێكی جەرگبری لە یەكێتی وەشاند، بەڵام هەموو كێشەكانی یەكێتی لە نەوشیرواندا چرنەبۆتەوە، یەكێتی بە دەست كۆمەڵێك كێشەی بونیادیەوە دەناڵێنێت، راستە نەوشیروان مستەفا فیگەرێكی سەرەكی نێو یەكێتی بوو، بەڵام بە هاتنەدەرەوەی ئەم سەركردەیە، یەكێتی لە كێشە ناوخۆییەكانی دەرباز نەبوو، بەڵكو كێشەكان گەورەتر و قەبەتر هاتنە بەرچاو، تاڵەبانی لە ئَێستادا ناتوانێت چارەسەری كێشەكانی یەكێتی بكات، چونكە ئەو دەستە راستەی پاڵپشتێكی پۆڵاینی تاڵەبانی دەكرد و بە ئەقڵی مدەبری یەكێتی ناسرابوو ئێستا خوانەكەی جێهێشتووە، ئێستا دەستەراستەكەی تاڵەبانی كە نەوشیروان مستەفا بووە نەماوە و تاڵەبانی بەیەك دەست و بەو سەركردایەتیەی ئێستا هەیەتی ناتوانێت هەیمەنەی یەكێتی نیشتمانی بگەرێنێتەوە بۆ پێش 31ی ئاب، ئێستا یەكێتی لە كێبركێی مانەوەیەتی لە ئاستی دووەم یان سێهەم هێزی كوردستان.\nپارتی لە رووی شكلیات و ژمارەی كورسیەكانی لە پەرلەمانی كوردستان و پەرلەمانی بەغدا وەك یەكەم هێزی سەرەكی گۆرەپانەكە دەركەوتووە، پارتی تەنها بە كورسیەكانیەوە خۆی وەك یەكەم هێز نیشان نادات، بەڵكو لە رووی ئیداری و كۆنترۆڵكردنی شارەكانی وەك هەولێر و دهۆك و هەندێك قەزاو ناحیە و بەشە كوردیەكەی موسڵا هەموو لە ژێر ركێفی پارتیدایە، لە رووی ئابوری و پەیوەندییە بازرگانیەكانەوە پارتی بە هەزاران هەنگاو پێش یەكێتی نیشتمانی كەوتوە.\nئەوەی ئەم كەشە لەبارە لە پارتی تێكدەدات و بەرەو بچوكبونەوە و لە دەستدانی جەماوەرەكەی دەبات، ئەو هەڵسوكەوتە نا تەندروستەی پارتیە، كەلە ئێستادا وادەردەكەوێت كە دژ بە خواستە سەرەتاییەكانی راپەرینە! پارتی دەیەوێت كەس بەرامبەری ئەو ئەلفێك هەڵنەهێنێتەوە، كەس ڕەخنەی نەكات و كەس رابردووی ئەم حزبە پیرە هەڵنەداتەوە، جگەلەوە ئێستا بزوتنەوەیەكی نوێ بە رۆحیەتی سەرەتای حەفتاكان خوڵقاوە، بزوتنەوەیەك لە جەوهەردا تەواو جیاوازە لەو هێزانەی لە گۆرەپانە سیاسیەكەدا هەن، بزوتنەوەیەكی ناڕازی و توڕە و یاخی لەو سیاسەتە باوەی هەیە، بزوتنەوەیەك بە سەرۆكایەتی نەوشیروان مستەفا ئەمین، ئەو كەسایەتیەی لە سی ساڵی رابردووی بزوتنەوەی رزگاریخوای كوردستاندا دەست و پەنجەی ئامادەبووە لە سەرجەم ململانێكاندا، ئەگەرچی نەوشیروانیش گرفتی زۆر و قەیرانی جۆراو جۆری رووبەرو بۆتەوە، بەڵام هێزێكە لە سەرەتاكانی هەفتاكانەوە توانای ئەوەی هەبووە بەرامبەر پارتی لە ململانێیەكی سەرسەختاندا بژی، لە راستیدا هەتا پێش پرۆسەی رزگاركردنی عێراق كۆی ململانێكانی نێوان پارتی و نەوشیروان بە قازانجی نەوشیروان مستەفا شكاوەتەوە، سی و یەكی ئابی لێدەرچێت كە گورزێكی كەمەرشكێن بوو بۆ یەكێتی و نەوشیروان، دەنا هەموو كاتەكانی تر نەشیروان براوەی ململانێكان بووە بەرامبەر پارتی، نهێنی ئەم براوەیەش لەو هالە گەورەیەی گەنجان و چینی ناوەراست و هێزە شۆرشگێرەكانی كوردستان بووە كە بەردەوام نەوشیروانیان وەك فریادڕەسێك تەماشاكردووە، ئێستا نەشیروان بە فەیسێكی نوێ، لە قوڵایی ململانێكاندا و بە رێگایەكی ئاسان وپان و بەرین، جیاواز لەو تولە رێگەیەی هەكاری، رووبەری پارتی بۆتەوە! نەوشیروان مستەفا لە دەروازەی جیاواز جیاوازی وەك رۆژنامە و شەقام و هۆڵی هەردوو پەرلەمانی كوردستان و عێراق لە پارتی راستبۆتەوە.\nجگە لە نەوشیروان، یەكێتیی دركی بەو راستیەكردووە كە پارتی لە قوتدانی یەكێتیدا یەك فرسەت بە فیرۆنادات، ئێستا یەكێتی لە رێكخستنەوەی ماڵە شێواوەكەی خۆیدایە، ئەگەرچی ئەو سەركردایەتیەی ئێستای یەكێتی ناتوانێت ئەو ئەركە ئەنجامبدات، بەڵام وەك بەڵگە نەویستێك یەكێتی گەیشتۆتە ئەو باوەڕەی كەچیدی یەكێتی بەم شێواز و قەبارە و ئیدارەدانی ململانێكان ناتوانێت بەرامبەر هەیمەنەی پارتی خۆی رابگرێت، راستیەكەی ئەمەش هەڕەشەیەكی ئەبەدیە بەسەر پارتیەوە.\nپارتی تا دێت بنكە جەماوەریەكەی لە دەستدەدات، لە نێوەندی رۆشنبیران و نوسەران و بەشێكی زۆری پلە بەرزە حكومی و خوێنكارانی زانكۆ و خاوەن بروانامە بەرزەكان پارتی تووشی دابران و كێبركێ و شەرێكی نابەرامبەر بۆتەوە، لەلایەكی ترەوە هەنووكە لە نێو پارتیدا دەنگی ناڕەزایەتی دەربرین خەریكە پەیدا دەبێت، ئەگەرچی ئەو دەنگە ناكرێت هیچ ئومێدێكی لەسەر سەوزبكرێت، بەڵام ئەو دەنگە گەر دروست ببێت دەبێتە محوەرێكی نوێ ئەو شەرەی پارتی دەبێت لە ئایندەدا ئەنجامی بدات.\nئێستا ململانێكان بەرەوكوێ؟\nئێستای ململانێكان لە گەمەیەكی تەڵخ و نادیار دەچێت لەنێوان هێزە سەرەكییەكانی گۆرەپانی كوردستان، كە ئەوانیش پارتی و یەكێتی و گۆڕانە، رێكەوتنی ستراتیژی نێوان یەكێتی و پارتی ئەو ململانێیەی نێوان یەكێتی و پارتی خستۆتە نێو قۆزاغەیەكی هەڵواسراو بۆ ئایندەیەكی نزیك، نزیك بوونەوەی گۆڕان لە هەركام لەو دوو هێزە بڵانسی هێز لە كوردستاندا تەواو بە ئاراستیەكی تردا دەبات، گەمەی گۆڕان بۆئەوەی لە كام هێز نزیكدەبێتەوە بەجۆرێك ئاسۆی ململانێكانی لێڵكردووە كە پارتی و یەكێتی ناتوانن بریاری كۆتایی لەو پەیوەندیە بدەن كە گۆران بكەنە هاوپەیمان یان ركابەرێكی سەرسەخت، ئەمە لە كاتێكدایە خودی ستراتیژە درێژخایەنەكەی نێوان یەكێتی و پارتی بارگرانیەكی زۆری بۆ هەردوو لا دروستكردووە.\nئەوەی بڵانسی هێزە لە كوردستاندا دەگۆڕیت، نە یەكگرتووە و نە كۆمەڵا، بەڵكو هاوپەیمانێتی بزوتنەوەی گۆڕانە لەگەڵا یەكێتی یان پارتی، گۆڕان دەتوانێت بەو كارە بڵانسی هێزەكان بەتەواوی بگۆڕێت، بەڵام ئەگەر گۆڕان ئەم كارە بكات ئەوا گۆری خۆی بەدەستی خۆی هەڵدەكەنێت.


ناسنامەی کەسێکی دیکە لە دەستبەسەرکراوانی پیرانشار ئاشکرا بوو، هەنگاو بە نیسبەت بێدەنگی میدیاکان لە ئاست دەستبەسەر کرانی هاوڵاتییان نیگرانە\n14:08 - 14 May 2020\nهەنگاو: لە درێژەی دەستبەسەرکرانەکانی ئەم دواییانەی شاری پیرانشار، هاووڵاتیەکی دیکە دەستبەسەر کراوە و تا ئێستا ناسنامەی ١٢ هاووڵاتیی دەستبەسەر کراوی ئەو شارە بۆ هەنگاو ڕون بووەتەوە.\nبەپێی هەواڵی گەیشتوو بە ڕێکخراوی مافی مرۆڤی هەنگاو، لە ماوەی ڕۆژانی ڕابردوودا، هاووڵاتیەکی خەڵکی پیرانشار بە ناوی “ئەسعەد سورلاچینی” لەلایەن هێزەکانی ئیتلاعاتی سپای پاسدارانەوە دەستبەسەر و چارەنوسی نادیارە.\nبە پشت بەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لەماوەی دوو حەفتەی ڕابردوودا زیاتر لە ٢٠ هاووڵاتی خەڵکی پیرانشار لەلایەن هێزەکانی ئیتلاعاتی سپای پاسدارانەوە بە تۆمەتی هاوکاری لەگەڵ حیزبە کوردستانیەکانی دژبەری ئێران دەستبەسەر کراون کە یەکێک لەوان منداڵێکی تەمەن ١٧ ساڵان و کەسێکیان هەواڵنێری دەنگ و ڕەنگی ئێران بووە.\nناسنامەی ئەو ١٢ کەسە کە بۆ هەنگاو ڕوون بووەتەوە بە شێوەی خوارەوەیە؛\n١_ ڕێبوار سەیدمحەمەدی ٢_خالید سەیدمحەمەدی ٣_ محەمەد قادری ٤_ سەلام خری ئاغڵان ٥_ حیسامەدین پیرانی ٦_ئەمیر قادری ٧_واحید قادری ٨_عەلی قادری ٩_ ئەحمەد مەحموود حەسەن ١٠_ ئەبووبەکر مەحموود حەسەن ١١_ سەمیع شەریفیان ١٢_ ئەسعەد سوورلاچینی\nهەنگاو نیگرانی خۆی بە نیسبەت دەستبەسەر کرانی ئەو کەسانە بە شێوەی خۆسەرانە و بە بێ ڕەچاو کردنی لانیکەمی یاساکانی چاوەدێر بەسەر دەستبەسەر کردنی تۆمەتباران وەکوو؛ هەبوونی پارێزە و ئاگایی دان بە بنەماڵەکانیان دەردەبڕێت.\nدوو کوڵبەری کورد لە شاری خۆی لە لایەن هێزەکانی ئێرانەوە کوژران\nکاسبکارێکی کورد بە تەقەی هێزە ئینتزامییەکانی حکوومەت کوژرا\nلێپرسینەوە لە پیاوێکی ٦٦ ساڵان لەلایەن ئیتلاعاتی مەریوانەوە\nچالاکێکی مەدەنی خەڵکی ئیلام و ڕەوانەی بەندیخانەی ئێڤینی تاران کرا\nخوێندکارێکی مەریوانی دەستبەسەر و بۆ بەندیخانە گوازرایەوە\nڕاپۆرتێک لە سەر ١٧ بەندکراوی سیاسی لە بەندیخانەی شاری شنۆ + لیستی ناوەکان\nخۆکوشتنی چوار لاو لە کرماشان، دەڕەشار، سەرپێڵی زەهاو و پیرانشار\nکرماشان/ بەندکراوێکی سیاسی دوا پێنج ساڵ مافی مرەخەسی پێدرا\nبریندار بوونی دوو کۆڵبەر لە سنووری بانە و نەوسوود\nهەوڵی خۆکوشتنی دەستبەسەرکراوێکی پیرانشاری لە ئیتلاعاتی سوپای ئورومیەدا\nسێ کاسبکاری پیرانشاری بە تەقەی راستەوخۆی هێزەکانی ئێران بە سەختی بریندار کران\nتێکهەڵچوونێکی چەکدارانە لەسەردەشت هاتە ئاراوە و سێ چەکداری ئێران کوژران


کوردیپێدیا - خانەقین: ژمارەی باخە سووتاوەکان گەیشتە (150) باخ\n📊 خانەقین: ژمارەی باخە سووتاوەکان گەیشتە (150) باخ | 🏷 پۆل: ئامار و راپرسی | زمانی بابەت: 🏳 کوردیی ناوەڕاست\nخانەقین: ژمارەی باخە سووتاوەکان گەیشتە (150) باخ\nنیوەڕۆی ئەمڕۆ (پێنجشەممە 11ی تەمووز) باخێکی دیکەی شاری خانەقینخانەقین ئاگری تێبەردرا، رێکخراوەکانی کۆمەڵی مەدەنیش نیگەرانن لە سووتاندنی باخەکان، داواش دەکەن رێگە لە گڕتێبەردانی ئەو باخانە بگیرێت، یان بەرپەرسان دەست لە پۆستەکانیان بکێشنەوە.\nسەلام عەبدوڵڵا، ئەندامی لیژنەی بەرگری لە بەرژەوەندییە گشتییەکانی خانەقین، کە لیژنەکەیان لە ژمارەیەک رێکخراوی کۆمەڵی مەدەنی پێکهاتووە، بۆ خەندان، رایگەیاند : نیوەڕۆی ئەمڕۆ باخێکی دیکەی شارەکەمان گڕی تێبەردرا و بەپەلە تیمەکانی ئاگرکوژێنەوە گەیشتنە شوێنی ئاگرەکە بۆ کوژاندنەوەی.\nئاماژەی بەوەشدا، کە ماوە ماوە باخێک یان دوو باخ پێکەوە ئاگریان تێبەردەبێت، وتیشی : تا ئێستا نزیکەی (150) حاڵەتی ئاگرکەوتنەوە لە باخەکانی خانەقین کەوتوونەتەوە، ئەمەش بووەتە مایەی نیگەرانیمان.\nئه و چالاکوانە مەدەنییە، ئەوەشیخستەڕوو، لەسەر ئاگرتێبەردانی باخەکانی خانەقین، تائێستا کەس دەستگیرنەکراوە، وتیشی : دەنگۆی ئەوە هەیە، کە مەبەست لە سووتاندنی باخەکان ئەوەیە، زەوییە کشتوکاڵییەکان بکرێنە شوێنی نیشتەجێبوون، ئەمەش زیانێکی گەورەیە بۆ سەروەت و سامانی ناوچەکە و ژینگەکەشی، بۆیە داوا لە بەرپرسان دەکەین، یان رێگە لە گڕتێبەردانی باخەکان بگرن، یان دەستلەکار بکێشنەوە لە پۆستەکانیان.\n 📡 ماڵپەڕ | 🏳 کوردیی ناوەڕاست | ماڵپەڕی خەندان - 12-07-2013\n📅 رۆژی دەرچوون: 12-07-2013\n➕ ئەم بابەتە لەلایەن: (هاوڕێ باخەوان)ەوە لە: Jul 12 2013 11:39AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 16 2018 2:54PM باشترکراوە\n1. 👁 12-07-2013


لاوانی خۆبەخشی مووسڵ و قەرەقۆش بۆ پێشوازیکردن لە پاپا شەقامەکانی شارەکەیان رازاندەوە\n- شەقامەکانی ناوچەی کۆنی شاری مووسڵ سەنتەری پارێزگای نەینەوا و شاری قەرەقۆش بەشێوەیەکی زۆر جوان لەلایەن ژمارەیەک گەنج رازێندراونەتەوە لە چاوەڕوانی پێشوازیکردن لە پاپای ڤاتیکان، پاپا فرەنسیس کە بڕیارە لە حەوتی ئەم مانگە سەردانی هەردوو شارەکە بکات.\nIsmael Adnan Yaqoob | 05.03.2021\nژمارەیەک لە گەنجانی ناوچەی کۆنی مووسڵ لە بەشی راستی شارەکە بە مەبەستی پێشوازیکردن لە پاپای ڤاتیکان، پاپا فرەنسیس کە بڕیارە لە حەوتی ئەم مانگە سەردانی شارەکە بکات، شەقامەکانی ناوچەکەیان زۆر جوان رازاندووەتەوە.\nلە چوارچێوەی هەڵمەتی رازاندنەوەی شەقامەکانی ناوچەی کۆنی شاری مووسڵ و شاری قەرەقۆش، گەنجان وێنەی پاپایان لە شەقام و چەند شوێنێکی ناوچەکە ھەڵواسیووە، لەنێواندا بازاڕی باب جیسر، باب سەرای، هەروەها کڵێساکانی ساعە (اللاتین) و تاھیرەی گەورە لە شاری قەرەقۆش.\nپاپای ڤاتیکان، پاپا فرەنسیس لە حەوتی ئەم مانگە و لە چوارچێوەی سەردانەکەی بۆ شاری قەرەقۆش، کڵێسای تاھیرەی گەورە بەسەر دەکاتەوە.\nهەروەها پۆستەر و وێنەی پاپای ڤاتیکان لەسەر شوێنە رووخاوەکان لە دەروازەی کڵێسای تاهیرەی گەورە لە شاری قەرەقۆش ھەڵواسراون.\nلەمبارەیەوە چالاکوانی مەدەنی لە شاری مووسڵ، بەندەر عەگیدی بە ئاژانسی ئانادۆڵوی رایگەیاند کە لەگەڵ ژمارەیەک گەنج لە سەنتەری بەیتونا بۆ رۆشنبیری، ھونەر و کولتوور لە چوارچێوەی ئامادەکارییەکان بۆ پێشوازیکردن لە پاپای ڤاتیکان لە سەردانەکەی بۆ شاری مووسڵ، ئەو ھەڵمەتەیان ئەنجامداوە و گوتی:\n"سەردانەکەی پاپا بۆ شاری مووسڵ، سەردانێکی زۆر گرنگە، چونکە رەنگدانەوەی لەسەر ئەوە دەبێت لەوەی پاپا گرنگی بەم شارە دەدات کە مەسیحییەکان بەشێکی دانیشتوانی شارەکە پێکدەھێنن، جگە لەوەیش دەبێتە سەرەتایەک بۆ گەڕانەوەی مەسیحییەکان بۆ شاری مووسڵ و ھەنگاوێکی گرنگ دەبێت لە دووبارە ئاوەدانکردنەوەی ناوچەی کۆنی مووسڵ".\nبەندەر عەگیدی زیاتر لەبارەی ئامانجی ھەڵمەتەکەیان داو و روونیکردەوە کە ھەوڵدەدەن بە ئەنجامدانی ھەڵمەتەکە پەیامی ئارامی بگەیەنن بە پاپا و شاندی یاوەری کاتێک دێنە شاری مووسڵ و گوتی:\n"بەدڵنیایییەوە ئێمە خۆشحاڵین بەوەی پاپا سەردانی شارەکەمان دەکات و گرنگی بە تایبەتمەندی شارەکەمان دەدات، بەو پێیەی شاری مووسڵ بەشێکی مەسیحییەکان لەخۆدەگرێت".\nلای خۆیەوە سەرۆکی کڵێسای سریانی کاسۆلیک لە شاری مووسڵ، رائید عادل ھەڵمەتەکەی بە کارێکی جوان وەسفکرد و رایگەیاند کە گەنجانی مووسڵ بە رەزاندنەوەی شەقامەکانی ناوچەی کۆنی مووسڵ بۆ پێشوازیکردن لە پاپا، ھەڵمەتێکی زۆر جوانیان ئەنجامداوە.\nرائید عادل بۆ ئاژانسی ئانادۆڵو گوتی: "ھەڵمەتەکە خۆبەخشانە لەلایەن گەنجانی شارەکەمانەوە ئەنجامدراوە کە ئەوەیش پەرۆشی دانیشتوانی شارەکە نیشان دەدات بۆ پێشوازیکردن لە پاپا".\nئەو گوتیشی: "سەردانەکەی پاپای ڤاتیکان، پاپا فرەنسیس بۆ شاری مووسڵ سەردانێکی بەرھەمدار دەبێت".\nسەرۆکی کڵێسای سریانی کاسۆلیک لە شاری مووسڵ، رائید عادل زیاتر لەبارەی سەردانەکەی پاپا بۆ شارەکە داو و گوتی:"ئەم سەردانەی پاپا بۆ شارەکەمان نەک بۆ ئێمەی مەسیحیی، بەڵکو بۆ شارەکە واتادار دەبێت، بەو پێیەی شارەکە بەھۆی شەڕەکانی دژبە داعش وێرانبووە، بەڵام ئەم سەردانە ئومێدبەخش دەبێت لە دووبارە ئاوەدانکردنەوەی شارەکە".\nرائید عادل باسی لەوەشکرد کە ئامادەکاریی زۆر کراوە بۆ پێشوازیکردن لە پاپا لە سەردانەکەی بۆ شاری مووسڵ و گوتی:\n"وەک ئەوەی دەبیندرێت، ناوچەکە بووەتە ناوچەیەکی وێرانکراو، بەڵام ھەماھەنگیی تەواو لەنێوان کڵێسا، ئەنجوومەنی پارێزگا، فەرمانگەکانی دەوڵەت، ھێزە ئەمنییەکان و تیمە خۆبەخشەکان کراوە بۆ ئەوەی بەشێوەیەکی زۆر جوان پێشوازی لە پاپا بکرێت لە سەردانەکەی بۆ مووسڵ".\nچاوەڕوان دەکرێت پاپا فرەنسیس لە پێنجی ئەم مانگە سەردانێکی مێژوویی بۆ عێراق ئەنجامبدات و لە میانیدا سەردانی ھەرێمی کوردستان و شاری مووسڵ و شاری قەرەقۆش بکات.\nگەنجانی خۆبەخشی مووسڵ بازاڕی مێژوویی شارەکەیان بووژاندەوە


***** ***** لقێ دهوكێ ئێکەتیا زانایان و ئه‌وقافا دهوكێ: پێدڤیە کەنالێ وار و مێڤانێ وێ داخازا لێبورینێ بکەن ***** ***** لقی سلێمانى يه‌كێتی زانايان به‌شداری له ڕێوڕه‌سمی كردنه‌وه‌ی مزگه‌وتى گوندى پاڕه‌زان ده‌كات ***** ***** بە بەژداری سەرۆکی یەکێتی زانایان مەراسیمی بەخشینی بروانامەی زانستی لە شارۆچکەی مەسیف بەرێوە دەچێت ***** ***** یەکێتی زانایان پرسەنامەیەک ئاراستەی مامۆستا یادگار برادۆستی دەکات ***** ***** ناونیشانی وتاری هەینی و بەرچاو ڕوونیەک بۆ وتاربێژان ***** ***** لقی گەرمیانی یەکێتی زانایان چەند چالاکیەک ئەنجام دەدات ***** ***** چالاکیەکانی لقی کۆیەی یەکێتی زانایان ***** ***** خولا تایبه‌ت یا ماموستایێن ئایینی ل زاخو ***** ***** لقی سلێمانی یەکێتی زانایان بەژداری کردنەوەی مزگەوتی حاجی شەریف بیسەری دەکات ***** ***** سیمینارێک لەبارەی مەترسیەکانی مادەی هۆشبەر لە شاوێس بەڕێوە چوو ***** ***** لقی شەقڵاوەی یەکێتی زانایان لە کۆبوونەوەیەکی فراوان چەند پرسێک تاوتوێ دەکات ***** ***** لقی کۆیەی یەکێتی زانایان کۆبوونەوەی ئاسایی خۆی ساز دەکات\nلەسەر راسپاردەی سەرۆکی یەکێتی زانایان کێشەی نێوان مامۆستا مەلا فاتح و مامۆستا هەڵۆ لە لقی سلێمانی چارەسەر کرا\nسەرۆکی یەکێتی زانایان: ناکرێ مینبەر بۆ تەشهیرو یەکتر شکاندن و ململانێ و کاردانەوە بەکار بێت\nیه‌كێتی زانایان به ئامانجی باشتركردن پرۆژه پێشنیارێك ده‌داته وه‌زاره‌تی خوێندنی باڵاو توێژینه‌وه‌ی زانستی\nیەکێتی زانایان پرۆژە پێشنیارێکی گرنگ و هەمە لایەنە دەداتە وەزارەتی ئەوقاف\nڕۆڵی كۆمه‌ڵگه له سه‌رخستنی پڕۆسه‌ی خوێندن\nپرۆژە پێشنیاری بوژاندنەوەی خوێندنی (حوجرە)\nراوێژكاری سه‌رۆكی هه‌رێم بۆ كاروباری ئایینی سه‌ردانی مه‌كته‌بی ته‌نفیزی ده‌كات\nبه‌رواری دابه‌زاندن: 01/08/2010 : 12:43:05\n1/8/2010 شێخ محه‌مه‌د شاكه‌لی راوێژكاری سه‌رۆكی هه‌رێمی كوردستان بۆ كاروباری ئایینی سه‌ردانی مه‌كته‌بی ته‌نفیزی یه‌كێتی زانایانی كرد.\nله دانیشتنێكدا سه‌رۆكی یه‌كێتی زانایان تیشكی خسته سه‌ر هه‌ندێك له كار‌و چالاكی‌و هه‌وڵ‌كانی یه‌كێتی زانایان له‌و ماوه‌یه، هه‌روه‌ها باسی له پێداویستی‌و كه‌م‌و كوڕیه‌كانی یه‌كێتی زانایان كرد، به‌تایبه‌تی له بواری چالاككردنی رێكخستنه‌كانی زانایان‌و، خزمه‌تكردن به زانایانی ئایینی.\nراوێژكاری سه‌رۆكی هه‌رێم وێڕای ده‌ستخۆشی به‌ڵێنی دا سه‌رجه‌م ئه‌و پێداویستی‌و كه‌م‌و كوڕیانه بگه‌یه‌نێته سه‌رۆكایه‌تی هه‌رێم، كه به‌لایه‌وه گشتیان مافی خۆیان بوو زانایانی ئایینی داوای بكه‌ن.\nژماره‌ی سه‌ردان : 6094981


کۆلیژی پزیشکی زانکۆی گەرمیان هەڵناپەسێرێت\n2021/09/15 - 12:00 | 265 جار بینراوە\nئه‌گه‌رچی واراگه‌یه‌نرا كه بۆئەمساڵ ده‌وامى کۆلێژی پزیشکیی زانکۆی گەرمیان هەڵده‌په‌سێرێت، به‌ڵام بە وتەی سەرۆکی زانکۆی گه‌رمیان، رەزامەندی سەرەتاییان لە وەزیری تەندروستی هەرێم وەرگرتوە و كۆلێژه‌كه كراوه ده‌بێت.\nلە ماوەی پێشودا گرفتی نەبونی ستافی پێویست و به‌تایبه‌تى نه‌بونى مامۆستای وانه‌بێژ گرفتى بۆ کۆلێژی پزیشکی زانكۆی گەرمیان دروستكرد و گه‌شته ئه‌وه‌ى سه‌رۆكایه‌تى زانكۆكه بڕیار بدات بۆ ساڵی نوێی خوێندن كۆلێژه‌كه هه‌ڵپه‌سێرێت و چی دیكه فێرخواز وه‌رنه‌گرێت.\nبەڵام بەوتەی سه‌رۆكى زانكۆی گه‌رمیان، ئێستا به‌ره‌وپێشه‌وه‌چون له‌و باره‌یه‌وه هاتوه‌ته ئاراوه و كۆلێژه‌كه داناخرێت.\nد. فەرهاد قادر، سەرۆکی زانکۆی گەرمیان، بە رادیۆی دەنگی راگەیاند: لەسەر ئەو پرسە لە بەڕێوبەرایەتی گشتی تەندروستى گەرمیان رەزامەندیی سەرەتاییمان وەرگرتوە به‌وه‌ى بتوانن هاوكارمان بن و ئەمساڵیش كۆلێژه‌كه به‌رده‌وام بێت و فێرخواز وه‌ربگرێت.\nباسی لەوەشکرد: تەندروستی گەرمیان ھاوکاریان بوە و ھۆکار بوە بۆ ئەوەی کۆلێژەکە بەردەوام بێت و ھەڵنەپەسێرێت، ئەویش لە رێگەی دابینکردنی وانەبێژە.\nوتیشی: به‌پێی ئه‌و به‌ڵێنه‌ى وه‌رمانگرتوه، بڕیارە 6 پزیشکی پسپۆڕمان بۆ ئەو مەبەستە بۆدابین بکرێت، به‌وشێوه‌یه‌ش كۆلێژه‌كه داناخرێت.\nكۆلێژی پزیشكیی گه‌رمیان، كێشه‌ى كه‌می ستافی وانه‌بێژی هه‌یه كه زۆرینه‌ى وانه‌بێژه‌كانى ئه‌و پزیشكه پسپۆڕانه‌ن كه پێشتر ته‌ندروستى گه‌رمیان داویه‌تى به‌و كۆلێژه و راژه‌كانى گواستونه‌ته‌وه سه‌ر خوێندنى باڵا، به‌و مه‌رجه‌ى به شێوه‌ى ته‌نسیب ده‌وام له ناوه‌نده ته‌ندروستییه‌كان بكه‌ن، به‌ڵام وه‌ك ته‌ندروستى گه‌رمیان ده‌یوت، زۆرینه‌ى ئه‌و پزیشكانه پابه‌ند نه‌بون به ته‌نسیبه‌كانیانه‌وه و ده‌وامیان له نه‌خۆشخانه حكومیه‌كان نه‌كردوه، له‌به‌رامبه‌ردا له عیاده و نه‌خۆشخانه تایبه‌ته‌كان ده‌وامیان كردوه، هه‌ربۆیه ته‌ندروستى گه‌رمیانیش بڕیاری دابو چیتر پزیشك بۆ كۆلێژه‌كه نه‌نێرێت، ئه‌مه‌ش بوه‌هۆی ئه‌وه‌ى كۆلێژه‌كه روبه‌ڕوى مه‌ترسی داخستن ببێته‌وه به‌هۆی نه‌بونى ستافی پێویسته‌وه.\nژمارەی سەردان 353,815 ژمارەی میوان 26


ئایا نه‌ته‌وه‌ى كورد له‌عراق دویه‌م نه‌ته‌وه‌ن یا نه‌ته‌وه‌یگ سه‌ره‌كى؟\nهوكاریگ تر گرینگ یا موهم مه‌ترسى فره‌یگ دیریگ و بایه‌سه وه‌جوانى و ڕیك و پیگ باریه‌یگه كار، وه‌تایبه‌ت ئه‌را ئه‌وانه‌ك پۆسته‌یل باڵا و هسدار له ده‌وڵه‌ت دیرن، چوینكه ئه‌گه‌ر سه‌ركه‌فتگ نه‌ود له هه‌ڵوژانن وشه‌یل گونجیاگ له قسه‌و ته‌سریحه‌یلى، دویر نیه ئه‌نجامه‌یل خراویگ له‌لى بكه‌فیگه‌وه، هه‌ر له‌وه‌ر ئه‌وه‌یش بایه‌سه له‌بانى مقه‌یه‌ت بوود له هه‌ڵوژانن ئه‌و قسه‌یله ك توایگ بویشیگه‌ى تا قسه‌یلى پاك و ئاشكرا بوود.\nهه‌ر وه‌و جووره ك ده‌ستوور ده‌وڵه‌ت به‌ند و بڕگه‌یلى دانریا و بڕیارده‌ر قانوونه ك ده‌سڵاته‌یل ده‌وڵه‌ت و دام و ده‌زگایه‌یلى ڕیك خستگه و وه‌شیوه‌ى سه‌ختیگ به‌نده‌یلى دانریاگه، دى نووڕید گشت پیكهاته‌یگ له پیكهاته‌یل ده‌وڵه‌ت وه‌و شیوه ك خوه‌ى توایگ له‌یه‌كیه‌و ده‌یگ و ئه‌و له‌یه‌كه‌وداینیشه جیاوازى دیریگ له شیه‌وكردن پیكهاته‌یگ تر. هه‌ر ئه‌وه‌یش بووده هوكار ده‌خاڵه‌تكردن ده‌وڵه‌ت له قه‌یرانه‌یل یه‌ك له‌شوون یه‌ك، هه‌ر له‌وه‌ر ئه‌وه‌یش دوینید له به‌عزه حاڵه‌تیگیش ڕه‌سیگه روى وه‌ڕوى بوینه‌وه‌ى تون و تیژى له‌ناونى پیكهاته‌یل و خراو له‌لى كه‌فیگه‌وه‌و بووده هوكار ئه‌وه‌ك ده‌زگایه‌یل ده‌وڵه‌ت كیشه ئه‌ڕایان په‌یا بوود له كار و ئه‌ركه‌یلیان. مه‌به‌س باسه‌گه‌مان له‌یرا ئه‌وه‌سه نه‌ته‌وه‌ى كورد هه‌ر له‌زویه‌وه خه‌ریك خه‌باتكردنه و هه‌وڵ و ته‌قلاى فره‌یگ داگه له‌وه‌ر خاتر ئازادى و ئیسه‌یش بایه‌سه سه‌ركرده‌یل كوردمان داواى چشته‌یل فره‌یگ بكه‌ن تا بتویه‌نن چشته‌یل كه‌میگیش بارنه ده‌س، وه‌لى به‌عزه جاریگ دوینید له‌باوه‌ت هه‌قه‌یل نه‌ته‌وه‌ییه‌وه داواى چشته‌یل كه‌میگ كه‌ن، ئه‌ویش له‌وه‌ر ئه‌وه‌ك قوبڵه‌نماگه نیه‌خه‌نه شوون راس و له‌وه‌ر دڵپاكى و خاسى خوه‌یان داواى فره نیه‌كه‌ن تا كورد بڕه‌سیگه كنار ئه‌مان، دى نووڕید ملله‌ته‌گه‌مان له پله دو دوینریه‌یگ له‌ناونى پیكهاته‌یل عراق، وه‌لى ئه‌گه‌ر بنوڕیده ده‌ستوور هه‌میشه‌یى عراقه‌وه، نه‌ته‌وه‌ى كورد نه‌خریاسه ڕزه‌وه جویر ڕز نه‌ته‌وه‌ى دویه‌م و هه‌ق سه‌ره‌تایى یا ئه‌وله‌ویه نه‌یاسه عه‌ره‌ب، به‌ڵكوو ده‌ستوور وه وژدانه‌وه نوڕسته‌سه ئه‌و هه‌ردوگ نه‌ته‌وه جویر نه‌ته‌وه‌یل سه‌ره‌كى له عراق، ئمجا جویر ئه‌وه‌ك ئاشكراس له زووان، وشه یا كه‌لیمه‌یل(نه‌ته‌وه‌یل سه‌ره‌كى)مه‌عناى ئه‌وه‌سه هه‌ردوگیان یه‌ك ئاستن.\nبیگومان ئه‌و ته‌سریحه‌یله ك ئویشن كورد نه‌ته‌وه‌ى دویه‌مه، ئه‌وه بووده مایه‌ى نیگه‌رانى و مه‌ترسى له‌لاى هاوڵاتیه‌یل كورد له‌بان ئاینده‌یان له ده‌وڵه‌ت عراق فیدراڵى، چوینكه داناینى له پله‌ى دویه‌م وه گووره‌ى شماره ئه‌وه چه‌واشه‌ى ده‌ستووره‌و نه‌بایه‌د نه‌ته‌وه‌ى كورد له‌عراق وه‌و شیوه تاریف بكریه‌یگ، هه‌ر له‌وه‌ر ئه‌وه‌یش ئویشیمنه سه‌ركرده‌یلمان، ئایا ریكخریاگ ملله‌ته‌یل یه‌كگرتگ جویر به‌رزترین لایه‌ن بڕیارده‌ر له جه‌هان، وه‌گووره‌ى پله‌و شماره ناو ئه‌و نه‌ته‌وه‌یله تیه‌ریگ ك له‌یه‌ك ده‌وڵه‌ت ژیه‌ن؟ ك گوایا ئه‌و نه‌ته‌وه شماره‌ى زیاتره بووده پله یه‌ك و ئمجا ئه‌و نه‌ته‌وه ك شماره‌ى له‌و كه‌متره، یا هاوڵاتیبوین و ئنتما ئه‌را وڵات یه‌ك مه‌عنا دیرن و ئه‌ویش یه‌كسانیه له هه‌ق و ئه‌ركه‌یل، چوینكه هویچ نه‌ته‌وه‌یگ نه‌بایه‌د له‌واكه خاستر بگیریه‌یگ ك هه‌رچه‌نى شماره‌یشى زیاتر بوود، له‌وه‌ر ئه‌وه ئه‌و نه‌ته‌وه ك شماره‌ى كه‌متره شایه‌ت وجوودى له‌بان زه‌وى ئه‌و ده‌وڵه‌ته وه‌رجه ئه‌و نه‌ته‌وه ك شماره‌ى زیاتره وه ده‌یه‌ها سه‌ده بوود، هه‌ر له‌وه‌رئه‌وه‌یش هه‌ق تاریخى خوه‌ى دیریگ له‌و ده‌وڵه‌ته به‌رزتر بوود له‌و نه‌ته‌وه ك شماره‌ى زیاتره، ئمجا ئایا ئى مه‌سه‌له جى وه‌جى نیه‌ود له‌بان نه‌ته‌وه‌ى كورد له عراق ك وه‌رجه داگیركارى عه‌ره‌به‌یل موسڵمان له‌وڵات ناونى دوچه‌مان بویه؟ ئایا چ مادده‌یگ له ده‌ستوور ئویشیگ كورد نه‌ته‌وه‌ى دویه‌مه له‌عراق؟\nله‌یرا ئشاره‌ت وه ده‌ستووره‌یل عراق كه‌یم ك له‌سه‌رده‌م كومارى ده‌رچى و سه‌ره‌تا ده‌ستوور كومارى یه‌كم له‌سه‌رده‌م عه‌بدولكه‌ریم قاسم و تا ئاخرین ده‌ستوور یه‌كێتى هه‌میشه‌یى ك ملله‌ت عراق په‌سه‌نى كردن له‌ساڵ 2005 ك مادده‌ى سێ له‌ده‌ستوور 1958 ئویشیگ: قه‌واره‌یل عراقى بایه‌سه له‌بان بنه‌ماى هاوكارى له‌ناونى هاوڵاتیه‌یل گشت حورمه‌تیگ بنه‌ن له‌هه‌ق و ئازادى یه‌كترى و عه‌ره‌ب و كوردیش هاوبه‌شن له‌ى وڵاته، ئه‌یه ده‌ق مادده‌ى سێ بوى له ده‌ستوور عراقى و نیه‌ویشیگ كورده‌یل نه‌ته‌وه‌ى دویه‌من له‌عراق. مه‌عناى ئه‌وه‌سه هه‌رچى عه‌ره‌ب باریگه‌ى ده‌س له ده‌سكه‌فته‌یل ئى وڵاته كوردیش بایه‌سه جویر ئه‌و بوود.\nمادده‌ى ده‌ستوورى نیه‌ویشیگه پیمان عه‌ره‌ب شماره یه‌كه‌و كورد شماره دو، چوینكه شه‌ریك به‌رز و شه‌ریك نزم نیه، ته‌نانه‌ت حزب به‌عس تاوانباریش ك چه‌نیگ تاوان و دژایه‌تى ده‌رهه‌ق وه كورد ئه‌نجام دا، نه‌تویه‌نست له ده‌ستووره وه‌ختیه‌گه‌ى، ملله‌ت كورد وه نه‌ته‌وه‌ى دویه‌م له‌عراق دابنه‌یگ، ئه‌وه بوى ده‌ستوور كوده‌تا یا ئنقلابیه سیه‌گه‌ى شووبات هات ك حزب به‌عس له‌ساڵ 1963 ده‌ریكرد، له مادده‌ى 19ى به‌ند سێیم وتیاگ: عراقیه‌یل وه گووره‌ى یاسا جویر یه‌كن و یه‌كسانن له هه‌ق و ئه‌ركه‌یل گشتى، ك ئه‌ویش یه‌كیگ بوى له ده‌ستوور به‌عس تاوانبار عرووبى. وه‌ل ئه‌وه‌یشا له‌ده‌ستوور ساڵ 1970یش له مادده‌ى په‌نج وتیاگ: ملله‌ت عراق پیكهاتگه له دو نه‌ته‌وه‌ى سه‌ره‌كى ك ئه‌ویش نه‌ته‌وه‌ى عه‌ره‌ب و نه‌ته‌وه‌ى كورده.\nدویاى رزگاركردن عراقیش له‌ساڵ 2003، له قانوون وه‌ڕیه‌وبردن ده‌وڵه‌ت عراقى قوناغ جیوازكردن یا ئنتقالى ساڵ 2004یش له‌مادده‌ى هه‌فت له‌بڕگه یا فه‌قه‌ره‌ى (با‌و)هاتگه‌و ئویشیگ: عراق وڵاتیگ فره نه‌ته‌وه‌ییه‌و ملله‌ت عه‌ره‌ب له‌تى به‌شیگه‌و جیاوه نیه‌ود له نه‌ته‌وه‌ى عه‌ره‌بى، له مادده‌ى 9یش ئویشیگ: زووان عه‌ره‌بى و كوردى هه‌ردوگیان دو زووان ڕه‌سمیین له عراق و بیجگه ئه‌وه‌یش مادده‌ى ده‌ستوورى ئشاره‌ت وه چشته‌یلیگ كردگه جویر: ده‌رچگن ڕووژنامه‌ى ڕه‌سمى(وقائع العراقیه)وه‌هه‌ردوگ زووان عه‌ره‌بى و كوردى–قسه‌و گوزارش و گفتوگوو له بوار یا مه‌جاله‌یل ره‌سمى جویر ئه‌نجوومه‌ن نیشتمانى، په‌رله‌مان، ئه‌نجوومه‌ن وه‌زیره‌یل و دادگاو كۆنگره‌یل ڕه‌سمى وه هه‌ردوگ زووانه‌گه–دگانناین وه به‌ڵگه‌نامه‌یل ڕه‌سمى و په‌یامداین وه هه‌ردوگ زووان و ده‌ركردن به‌ڵگه له‌باوه‌تیه‌وه–وازكردن خوه‌ندگا وه زووان عه‌ره‌بى و كوردى له‌بان رێنمایى په‌روه‌رده‌یى. بیجگه ئه‌وه‌یش مه‌یدانه‌یل تر له‌باوه‌ت یه‌كسانى جویر پویل و پاسه‌پۆرت و چشته‌یل تر. گشت ئه‌یانه بڕگه‌یل ئاشكرایگن و چشتیگ شماره‌یى له‌باوه‌ت ملله‌ت كورده‌وه له‌تى نیه. ئمجا ئه‌وه بوى قانوون وه‌ڕیه‌وبردن ده‌وڵه‌ت له‌ساڵ 2005 جیواز بوى ئه‌را ده‌ستوور عراق هه‌میشه‌یى. هه‌ر له‌وه‌ر ئه‌وه‌یش ئویشیم: كورد یه‌كیگه له نه‌ته‌وه‌یل سه‌ره‌كى جویر نه‌ته‌وه‌ى عه‌ره‌ب و له‌شان ئى هه‌ردوگ نه‌ته‌وه‌یشه نه‌ته‌وه‌یل تر جویر توركمان و نه‌ته‌وه‌یل تر ژیه‌ن. په‌رله‌مان هه‌رێم كوردستان ك سه‌رچه‌وه‌ى بڕیارداین كورده، له‌ساڵ 1991 ده‌نگدا ئه‌را ئه‌وه‌ك بمینیگ له‌ناو قه‌واره‌ى عراقى له‌ژیر سایه‌ى حوكم فیدراڵى(یه‌كگرتگى). ئمجا پرسیار له‌وانه كه‌یم ك خه‌نه‌مانه پایه‌ى دویه‌م له‌عراق ئایا مه‌عناى یه‌كێتى چه‌س له‌لایان؟ ئایا مه‌عناى ئه‌وه نیه ك ده‌وڵه‌ت پیكهاتگه له دو قه‌واره یا زیاتر؟ ئایا كوردستان ماوه‌ى 12 ساڵ سه‌روه‌خوه‌ى نه‌وى و هاته ناو عراق یه‌كگرتگیه‌وه له‌شوون 2003 دویاى دامه‌زرانن ده‌وڵه‌ت یه‌كێتى؟\nتویه‌نیم بویشیم ده‌ستوور هویچكام له‌نه‌ته‌وه‌ى عه‌ره‌ب و كورد نه‌كرده‌سه پله یه‌ك و پله‌ى دو، هه‌ر له‌وه‌ر ئه‌وه‌یش نیه‌توایم له‌ژیر یا له‌بان عه‌ره‌به‌و بویمن و ملله‌ت عراق خاس زانن ك ده‌ستوور هه‌میشه‌یى عراق ئشاره‌ت وه هه‌ردوگ نه‌ته‌وه‌ى عه‌ره‌ب و كورد جویر یه‌ك كردگه له‌سایه‌ى رژیم یه‌كێتى و قه‌بوول ناكا كه‌سیان له‌كه‌سیان زیاتر بوود وه‌هویچ شیوه‌و مه‌هانه‌یگ.


پارتی مەترسیەك لەسەر دەنگی كورد ئاشكرادەكات\nپارتی دیموكراتی كوردستان چەند مەترسیەك لەسەر دەنگی كورد لەناوچە دابڕێندراوەكان ئاشكرادەكات و پەرلەمانتارێكی پارتیش ئاماژە بەپۆستی وەزارەتی دارایی عیراق دەكات و پێیوایە، "جیاوازییەكی گەورە هەیە".\nد.ئەشواق جاف پەرلەمانتاری فراكسیۆنی پارتی لەئەنجومەنی نوێنەران بەSNNی ڕاگەیاند، "بەهۆی لەدەستدانی ناوچە دابڕێندراوەكانەوە، مەترسی ئەوەدەكرێت لەكاتی دەنگداندا هەڕەشەو فشار لەسەر كورد بكرێت و پێكهاتەی كورد ئەو دەنگەی ئێستا نەهێنێتەوە كە هەیەتی".\nوتیشی:"یەكێكی دیكە لەمەترسیەكان نەبونی یەكڕیزی كوردە كە بەیەكلیست بەشداریی لەهەڵبژاردنەكانی داهاتودا لەو ناوچانەدا ناكەن".\nسەبارەت بەچارەنوسی پۆستەكانی كورد بەتایبەتیش لەحكومەتی داهاتودا پەرلەمانتارەكەی پارتی جەختیكردەوە، "ئێستا زوە قسە لەسەر پۆستەكان بكرێت، جگەلەوەش لەماوەی ڕابردودا بەشێك لەلایەنە كوردیەكان زۆر بێویژدانانە باسی وەزارەتی داراییان كردوە كە ئەو پۆستە لەدەست كورددا بوە".\nئاشكراشیكرد، "بەشێك لەنوێنەرانی كورد ئەو ڕاستیەیان لەبەرچاونییە نرخی یەك بەرمیل نەوت لەوكاتەی پۆستی وەزارەتی دارایی لەدەست كوردبوو بە38 دۆلار بوو ئێستا زیاترە لە 67 دۆلار، بۆیە سەرباری ئەو قەیرانانە، بەڵام زوە قسە لەسەر پۆستەكان بكرێت بەتایبەت وەزارەتی دارایی كە كورد ئەو پۆستە لەداهاتوو وەردەگرێتەوە یاخود نا".\n31 خولەک پێشتر - Jan 14 2018 4:45PM


پارێزه‌رانی ئۆجالان: هێشتا هیچ دیدارێك ئه‌نجام نه‌دراوه\nپارێزه‌رانی رێبه‌ری زیندانیكراوی پارتی كرێكارانی كوردستان رایانگه‌یاند كه هێشتا هیچ دیدارێك ئه‌نجام نه‌دراوه و چاوه‌ڕوانن لێدوانه‌كه‌ی وه‌زیری دادی توركیا جێبه‌جێ بكرێت.\nئه‌مڕۆ پێنجشه‌ممه 16ی ئایاری 2019 عه‌بدولحه‌مید گیول وه‌زیری دادی توركیا لابردنی قه‌ده‌غه‌ی دیداری عه‌بدوڵا ئۆجالان سه‌رۆكی زیندانیكراوی پارتی كرێكارانی كوردستان و پارێزه‌ره‌كانی راگه‌یاند.\nپارێزه‌رانی عه‌بدوڵا ئۆجالان رێبه‌ری زیندانیكراوی پارتی كرێكارانی كوردستان "په‌كه‌كه" سه‌باره‌ت به لێدوانه‌كه‌ی وه‌زیری دادی توركیا راگه‌یه‌ندراوێكی بڵاوكرده‌وه و تیایدا ئاماژه‌ی به‌وه‌دا كه "وه‌زیری داد رایگه‌یاندووه كه قه‌ده‌غه‌ی دیدار له‌گه‌ڵ ئۆجالان هه‌ڵگیراوه و ده‌رفه‌ته‌كانی دیدار له‌گه‌ڵ ئۆجالان ره‌خسێنراون".\nله راگه‌یه‌ندراوه‌كه‌دا هاتووه "ئێمه به رای گشتیمان راگه‌یاندبوو كه 2ی ئایار دیدارمان له‌گه‌ڵ بریگرته‌كه‌مان ئه‌نجام داوه. هه‌ر ئه‌و كات رامانگه‌یاند كه له‌سه‌ر سكاڵای ئێمه ده‌رباره‌ی بڕیاری قه‌ده‌غه‌كردنی چاوپێكه‌وتنه‌كان، دادگا‌ی سزا قورسه‌كانی بوورسا قه‌ده‌غه‌ی سه‌ر دیداره‌كانی هه‌ڵگرتووه".\nپارێزه‌رانی ئۆجالان ده‌ڵێن: "له‌گه‌ڵ ئه‌وه‌شدا، هه‌رچه‌نده دوای 2019/5/2 هه‌موو رۆژێك داواكاریی ئه‌نجامدانی دیدار پێشكه‌ش ده‌كه‌ین، به‌ڵام هێشتا هیچ دیدارێك ئه‌نجام نه‌دراوه، به بیانووی ئه‌وه‌ی له 2019/4/22 سزای دیسپلینی بۆ بڕاوه‌ته‌وه، رێگریی له چاوپێكه‌وتن له‌گه‌ڵ به‌رێز ئۆجالان ده‌كرێت".\nئه‌وه‌شیان خستووه‌ته‌ڕوو كه "به گوێره‌ی لێدوانی وه‌زاره‌تی داد، كاتێك بڕیاری هه‌ڵگرتنی قه‌ده‌غه ده‌درێت، دیداری پارێزه‌ران به‌شێوه‌یه‌كی رێكوپێك ئه‌نجام ده‌درێن، هه‌روه‌ها مافه یاساییه‌كانی برای ئۆجالان بۆ دیدار، چاوپێكه‌وتنی خانه‌واده و پارێزه‌ران، په‌یوه‌ندییه‌كان له‌ڕێگای ته‌له‌فۆن، نامه و ئامرازه‌كانی دیكه ناچارییه‌كی یاساییه".\nراشیانگه‌یاندووه كه "له‌سه‌ر ئه‌م بنه‌مایه له رووی میكانیزمی دادپه‌روه‌رییه‌وه لێدوانی وه‌زاره‌تی داد كه یه‌كێكه له باڵاترین دامه‌زراوه فه‌رمییه‌كان، وه‌ك ئیفاده‌یه‌كه كه به پێویست و یاسایی ده‌بینین، بانگه‌وازیی له هه‌موو داموده‌زگا په‌یوه‌ندیداره‌كان ده‌كه‌ین كه یاسا جێبه‌جێ بكه‌ن".\nله به‌شێكی تری راگه‌یه‌ندراوه‌كه‌دا پارێزه‌رانی ئۆجالان باس له‌وه ده‌كه‌ن كه "كۆمیته‌ی رێگرتن له ئه‌شكه‌نجه (CPT) بۆ جاری یه‌كه‌م دوای سه‌ردانه‌كه‌ی نیسانی 2016، سه‌ردانی ئیمڕاڵی كردووه، پێشبینی ده‌كرێت سی پی تی پێشنیاز و ئه‌نجامه‌كانی له ئیمڕاڵی به راپۆرتێك بڵاوبكاته‌وه، ئێمه چاودێری ئه‌م بابه‌ته ده‌كه‌ین".\nله 27ی ته‌مموزی 2011وه رێگه‌نه‌دراوه عه‌بدوڵا ئۆجالان چاوی به پارێزه‌ره‌كانی بكه‌وێت كه زیاتر له 780 جار داواكارییان بۆ سه‌ردانی گرتووخانه‌ی ئیمرالی پێشكه‌ش كردبوو، به‌ڵام داواكارییه‌كه‌یان به‌رده‌وام ره‌تده‌كرایه‌وه.


1/14/2019 8:00:00 PM 743 جار خوێندراوەتەوە\nسیاسەت بێجگە لەوەی ھونەری ڕێکخستنی کۆمەڵگە و دامودەزگاکانی دەوڵەتە ھەرواش پاراستنی سنور و سەروەری نەتەوەو خاکیشە بەڕووی دراوسێ و ھەرھێزێکی دەرەکیشدا.\nھەندێ جار پارچەیەک کوتاڵ ئەکرێ بە پینەی پۆشاکێکی دڕاو بەڵام چەند وردیش بکرێ پینە ھەر پینەیەو پۆشاکی دڕاویش ھەرگیز وەک خۆی لێنایەتەوە. ئەوەی ئێستا لە باشوری کوردستان ئەگوزەرێ ھەمان ئەم نمونەیەیە، بەنیازن بە پارچەیەک پەڕۆی چورا ڕەنگ دەلاقە گەورەگە داپۆشن و پارچەیەک پەرۆکی لاکێشە بدەن بەچاوی خەڵکیدا و ڕاوەدوونان و دەستگیرکردنی سیاسی و داخستنی سینەمایەک بۆ قەدەغەکردنی فیلمێک و کۆکردنەوەی چەند پەرتوکێکی دیاری کراو زیندانـی کردنـی مناڵ ...ھتد لەبیری خەڵک پێببەنەوە!\nکلتوری خۆ بەدەستەوەدان و گوێڕایەڵی دوو پارتە سەوزو زەردەکەی ھەرێمی کوردستان بەجۆرێکە کە ھیچ یەکێک لە داگیرکەرانی مێژووی کوردستان دوو دڵ نەبوون و دوو دڵیش ناکەن لەھەر داوایەک و ھەر سیاسەتێک کە لە بەرژەوەندی خۆیانبێ و بیانەوێ لەو بەشە "نیمچە ئازاد"ەی کوردستانا جێبەجێی بکەن ئەگەرچـی پارسەنگی ئەو کارە خوێنی چەندین لاو پیرو مناڵی کوردیشبێ یان داخستنی بارەگاو داخستنی حیزب و دەستگیرکردنی سیاسیش بێت.\nتێزی سیاسەت کردن لە ھەرێمـی کوردستان نمونەیەکـی جیاوازە کە تەنانەت لە حـیزبە شمولـیەکانـی سەردەمـی پێشووش ناچـێ، جۆرێکە کە تێکەڵەیەکە لە ناشـرینتـرین و قێزەونترین پیشەوەری کە ئەتوانین بڵێین ئەخلاق لەوێدا غایبە.\nکەوابـێ پارچەیەک پەڕۆ ھیچ لە ئازاری خۆبەدەستەوەدان و دۆڕان ناشکێنێ کە کۆمەڵگە لەناخەوە گەمارۆدراوە و نەخشەی وڵاتیان لە دڵیانا پێئەنێژن، ھەربۆیە واباشتربوو لەبری ھەڵکردنی تاکە ئاڵایەک کۆی ئاڵاکان بۆ نیوە داگرن چونکە خودی مرۆڤ و پاراستنـی کەرامەتـی، چەقـی دەستکەوتەکانن و پارچەیەک پەڕۆی دروستکراوی دەستـی خودی مرۆڤ، سەرکوتکراوەکانـی پـێ بەرز ناکرێتەوە.


حەقیقەت و تارماییەكانی . ئەبوبەکر جاف . – WTARIKURD\nئێوە حەقیقەت ئەناسن … ئەو كات حەقیقەت ئازاد و رزگارتان ئەكات …\n( vous coannaissez la verite , et la verite vous render libre ….!! Jean 8-32 )\n( غەیری وەحدەت لە وجودا نیە , كەسرەت وەهمە سادە تەكراری یەكە , مەنشەئی ئەوهامی عەدەد ) . مەحوی .\n( بۆ پرشنگی ئینسان و هاوڕێ و …. )\nدۆشدامانمان لە بەرانبەر تارماییەكانی حەقیقەتدا …\nبۆ ناچاربین , لە بەرانبەر دوو رۆئیادا بۆ حەقیقەت دۆشدابمێنین ..: روئیایەك كە حەقیقەتێكی گەورە ورەها شك ئەبات .. بە ناوی حەقیقەتی رەهاوە ئەدوێت و حوكم و بەهاكان دابەشئەكات … رۆئیایەكی تر , كە روئیای نیسبیەت و رێژەگەراكانن .. باس لە رێژەیی و فرە خوێندنەوەی حەقیقەت و فرەیی حەقیقەتەكان ئەكەن.\nتراژی – كۆمیدیاكەی هەردوو تەرف, هەریەكەو لە هەلومەرجێكی تایبەت بە خۆی دونیایەك كارەسات و بەدبەختی بۆ ئینسان و بوون هێناوە… زیادەرۆیی ناكەین كۆی ململانێكانی بەشەریەت كورتبكەینەوە بۆ ( بەرگریكاران لە حەقیقەت و دژەكانی حەقیقەت … یارو نەیارانی حەقیقەت …!! ) هیچ كۆنسێپت و تەعریفكراوێك لە بووندا, هێندەی حەقیقەت بارگاوی نەكراوە بە ئیدۆلۆژیاو رەوایەتی و شەرعییەت لێوە وەرگرتن … كاولكارییەكان , جەنگەكان , كوشتارو بڕین و كارەساتەكان, هۆلۆكۆست و هەلەبجەو ملیۆنان كوژراوی جەنگە ئیدۆلۆژییەكانی جەنگی گەرم و سارد, شەڕی براكان و شەڕی ناوخۆ و خۆكوژییەكان… ئیغتیصابكردنی سروشت و بوون ..\nكامەیان بە ناوی بەرگریكردن لە حەقیقەتەوە بەرپانەبووە..؟؟!! حەقیقەت ئاسمانییە یا زەمینی ..؟ ئاسۆییە یا ستوونی , ترانسدینتاڵییە یا ئیمانۆنت ..؟!! ئەی ئەگەر ( حەقیقەتی گەورە ئاسمانی بێت .. ) ئەی نوێنەرەكانی كێن , نمایندەو ووتەبێژوو قسەكەرەكانی حەقیقەت كێن . فینۆمینۆلۆژەكانن..؟!! یا گنۆس و ئیزۆتریكییەكان..؟؟!! شەریعەتییەكانن یا تەریقەتییەكان ,… ئەگەر حەقیقەت ئایدیا گەورەكەبێت..\nئەی ڕاڤەكاران و شیكاركارانی حەقیقەتە گەورە كە( ئایدیاكان كێن..؟!! ) شێخی گەورە ئیبن عەرەبی و شەیخی ئیشراق سوهرەوەردی وئیمامی غەزالی بێت.\nیا ئیمامی شافیعی و ئیمامی ئیبن تەیمییەو سەید قوتب …. بەهایی و قادیانی و رەوتە تەسەوفی و گنۆسییەكانن ..؟؟!! یا فۆندەمێنتاڵە ئیدۆلۆژییەكان و ڕەوتە سەلەفییەكان … ئیكلیرۆس و مەحكەمەكانی تەفتیشن .. یا ئەفلۆتین و قەشە ئۆگستین و قەشە تۆماس ئەكوینی….؟؟؟؟!! ئەی ئەگەر حەقیقەت زەمینی بێت , هەموومان ئەتوانین لە ( بازاڕدا, لە ناو ( لەنگەو دەستی دووەمی فرۆشتنی حەقیقەتەكاندا… ئەوەندە بكڕین كە ( هێزی رەمزی و مەعنەوی و ماتریالیمان توانای بە سەردا ئەشكێت..؟؟ حەقیقەت دراوی هێزە وەك نیچە ئەڵێت..؟!! یا هێز دراوی حەقیقەتە…\nحەقیقەت گەمەیەكی زمانەوانییە وەك ( لیوتار ) پێمان ئەڵێت و مەحكومە بەیاساو رێساكانی ئەو ( كایەی) كە گەمە زمانەوانییەكانی تێدا مانێڤست ئەبێت…؟؟\nحەقیقەت لای جەلادە یا قوربانی..؟؟!!\nلای سەیدە یا لای كۆیلە بە تێگەیشتنە هیگڵییەكەی … یا وەك فۆكۆ ئەڵێت حەقیقەت ( دراوی هێز و دەسەڵاتە ) . .. من وای دەبینم و باشتری ئەبینم , لە بری ئەوەی ( حەقیقەتناسمان هەبێت , پێویستە ( نا حەقیقەتناسمان ) هەبێت ..!! بۆ .. چونكە سەرجەم ئەو دابەشكردن و دوالیزمانەی كە بە ناوی جەبر و شەرعییەتی هەڵگرتنەوەی حەقیقەتەوە پێمان ئەبەخشن … لێوانلێون بە ئیدۆلۆژیا… بەمەستكردنی ئینسان و ئیغواكردنمان … بە فێڵ و سیحرلێكردنمان… ناچارین و وا باشترە بڕوا بەوانە بكەین كە بەدووی حەقیقەتدا دەگەرێن و وێڵن تا ئەوانەی حەقیقەتیان دۆزیوەتەوە و ئیدیعای خاوەنداری حەقیقەت ئەكەن …!! ناچارین و ملكەچی ( ئیدیای ئیدیكانی ئەفلاتوون بین بۆ حەقیقەت كە لە سەرو لەو دیو ئینسانیبوونمانەویە… یا لە گەڵ سۆفیستەكاندا وا گریمانە بكەین ( خودی ئینسان پێوەری حەقیقەت و هەموو شتێكە .. ) ( یا لە گەڵ قەشە ئۆگستیندا بڵێن ….: ئای خودایە , چەند زۆرن ئەوانەی لە خۆیان دەرچوون بۆ دۆزینەوەی حەقیقەت , لە دەرەوەی خۆیان و هەرگیز نەگەرانەو ناو خودی خۆیان…!!! ) یا ڕێنییە گوینۆن ئاسا بڵێین..: ئینسان بۆ دۆزینەوەی خۆیی و حەقیقەت فەزای تەیكرد…\nئەمە لە كاتێكدا خۆی جیشهێت و لەبیریكرد. حەقیقەت وەك مەولانا جەلالەدینی رۆمی ئەڵێت ..: ئاوینەیەك بوو بە دەست خوداوە یا ئاوێنەیەكی ئیلاهیانە بوو لە دەستی كەوتە خوارەوەو شكا, ئیدی ئێمە هەیەكێكمان هەڵگری پارچەیەكین لە پارچەكانی ئەو ئاویچنە خوداییە..؟؟!! ) … هەركامێكیان بێت من ( گوومانم ) لە قودرەو هێزی ئینسانییە بۆ خاوەنداریكردن و دۆزینەوەی حەقیقەت …\nحەقیقەت لە مزگەوت , یا لە كەنیسەو سوامیع و پەرستگاكاندایە… یا لە ئەكادیمیا و زانكۆ و ناوەندەكانی توێژینەوەی ئەكادیمیدا…. ئەمە لە كاتێكدا هەردوكیان یەك وەزیفەی ( میتافیزیكی ) ئەگێرن و كاریان بەرهەمهێنان یا بەرهەمهێنانەوەی ( حەقیقەتە ) … حەقیقەت دراوێكی( فیزیایی , بیۆلۆژی, ماتماتیكی… یا مێژووی – ئیدۆلۆژی – سیاسیانەیە…؟؟!! بەڵام ناچارم لە گەڵ نیچەدا وێك بێمەوەو بلێم : مێژووی ئینسانیمان بە ئیدۆلۆژیاو نا ئیدۆلۆژیاوە ( تەنها حەقیقەتی تێدا نییە .. ئەوەی هەیە ( تەفسیری ئینسانیمانە بۆ حەقیقەت ) لە كۆنتێكستێكی( زمانەوانی- مێژووی- ئیدۆلۆژی ….) دراوێكی ئینسانییە بە هەموو ئەو پێكهاتە ( عەقڵی – غەرائیزی-شەهوانی- كەڵكەڵەی تەمەلوك و خاوەنداری … ئینسانیمانەوە …!! دەبێت هەمیشە ئە كەسانەمان خۆش بوێت كە پرسیار ئەكەن.., زیاتر خۆشمان بووێت لەوانە وەڵامیان لایە … گوێ لەوانە بگرین كە بە دووی حەقیقەتەوەن تا ئەوانەی دۆزیویانەتەوە …\n1,364 جار بینــراوە لەڕەهێڵپۆست


كۆنفرانسی نێودەوڵەتی لێكۆڵینەوەی بەراوردكاری نێوان زمانی كوردی و زمانی عەرەبی بەڕێوەچوو - College of Languages | University of Sulaimani\nposted Jul 15, 2018, 11:30 AM by Mohammed Najmalddin Wadi\nئەمڕۆ 15-7-2018، بەئامادەبوونی د. یوسف گۆران وەزیری خوێندنی باڵاو توێژینەوەی زانستی و بەسەرپەرشتی پڕۆفیسۆری یاریدەدەر د. رەزا حەسەن حسێن سەرۆكی زانكۆی سلێمانی و بورنو ئایوبیر باڵیۆزی فەرەنسا لە عیراق و چەندین پسپۆڕو توێژەری بواری زمانەوانی، هەردوو زانكۆی سلێمانی/ كۆلێژی زمان- بەشی زمانی كوردی و زانكۆی بەغدا/ كۆلێژی پەروەردەی ئیبن روشید، لە هۆڵی پڕۆفیسۆر عیزەدین مستەفا رەسوڵ كۆنفرانسی زانستی نێودەوڵەتی هاوبەشی نێوان هەردوو زانكۆ، بە دروشمی (توێژینەوەی بەراودكاری لە نێوان زمانی كوردی و زمانی عەرەبیدا) دەستیپێكرد.\nسەرەتای كۆنفرانسەكەش بە بەخێرهێنانی ئامادەبووان و دەستیپێكرد، دواتر لەلایەن پڕۆفیسۆری یاریدەدەر د. رەزا حەسەن حسێن سەرۆكی زانكۆی سلێمانی وتاری زانكۆی سلێمانی خوێندرایەوە كە تەئكیدی لەسەر گرنگی ئەنجامدانی ئەم جۆرە كۆنفرانسە زانستییانە كردەوەو رایگەیاند: زمانی كوردی و عەرەبی دوو زمانی سەرەكی عیراقن و پەرەپێدانیان لە رووی ئەكادیمی و زانستییەوە كاری گرنگی زانكۆكانی عیراقە، بۆیە پێویستە توێژینەوەكان لەبواری زمانەوانی بەتایبەت لەسەر زمانی عەرەبی و كوردی پەرەی زیاتریان پێدرێت.\nسەرۆكی زانكۆی سلێمانی راشیگەیاند: پێگومان زمان یەكێكە لەو هۆكارانەی كە میلەتێكی پێدەناسرێتەوەو یەكێكە لە شوناسنامە گرنگەكان بۆ هەر میللەت و دەوڵەتێك كە هۆكارێكە بۆ لێكتێگەیشتن و یەكێكیشە لە بنەما گرنگەكانی دروستبوونی هەر دەوڵەتێك.\nوتیشی: سەرباری جیاوازی ڕیشەیی و بونیادی زمانی كوردی و عەرەبی، بەڵام لە چەندین ڕوی ترەوە دەچنەوە سەریەك، یەكەمین ڕاستیش ئەوەیە، كە زمانی عەرەبی تەنها زمانێكی نەتەوەیی نی، بەڵكو قالبی ڕۆشنبیری و كەلتورێكی ئاینیشە، كە هەمومان تیایدا بەشدارین و، بۆ سەدان ساڵ زانایانی كورد و كۆمەڵگەكەشی بەو زمانە قسەیان كردوە و، ئەدەبیانی كلاسیكی ئێمەش پریەتی لەو شیعرانەی كە شاعیرانمان بەشانازییەوە بەزمانی عەرەبی دەربڕیان لە هەست و سۆزی خۆیان كردوە.\nدواتر د. یوسف گۆران وەزیری خوێندنی باڵاو توێژینەوەی زانستی وتاری وەزارەتی خوێندنی باڵاو توێژینەوەی زانستی پێشكەشكردو رایگەیاند: كە ئەركی زانستخوازانی زمانی كوردی و عەرەبی، جگە لە گەڕاندنەوەی شكۆی زانستی بۆ ئەو پەیوەندییەو نەهێشتنی سیاسەتی شۆڤینیەكان و ڕزگاركردنی زمانەوانیە لە دەست ئایدەلۆژیا، لەهەمان كاتدا ئەركێكی نیشتمانیمان لە ئەستۆیە، بەتایبەت لە ئێستادا، كە زەمینەی یاسایی و سیاسی و كۆمەڵایەتیش لە عێراقدا لە هەمو كات لەبارترە بۆ گەڕاندنەوەی دۆخی سروشتی پەیوەندی زمانی كوردی و عەرەبی و ئاڵوگۆڕی زانستی و كاری هاوبەش.\nد.یوسف گۆران بەشێكی دیكەی وتارەكەی تەرخانكرد بۆ بارودۆخی زمان لە سەدەی نوێ لە ئێراق و بۆ ئەوەش ڕونكردنەوەی زیاتری داو وتی: سەدەی بیست وەك چۆن سەدەی ناسیۆنالیستی توندەڕەو بو لە ئێراق، بەهەمان شێوە سەدەی بەسیاسیبونی زمانیش بوە، سەردەمی شێواندنی ئەم بوارە مرۆیی و شوناسە كۆمەڵایەتی و نەتەوەییە بوە، سەدەی وێرانكردنی دۆخی سروشتی گەشەكردنی نەتەوە و كۆمەڵگە بوە لە رێی وێرانكردنی دۆخی سروشتی زمانەوه، وتیشی بۆ بیانكردنەوەی متمانەو ئاسیكردنەوەی خودی ژیان لەم وڵاتە یەكێك لە بوارە هەرە گرنگەكانی بواری زمان و بایەخپیدانیەتی، ئەوەشی ڕاگەیاند: كە كاتی ئەوە هاتوە لە بری سیاسیەكان خوێندكارانی زمان و مامۆستایانی زمانەوانی دەستپیشخەربن لە كاری هاوبەش و زانستی بۆ پێشخستنی زمانەكانیان و ئەنجامدانی توێژینەوەی زانستی، بەتایبەت لە سەردەمێكدا كە بەهۆی گەشەكردنی تەكنەلۆجیا پەیوەندی جیهانگیرییەوە، هەمو زمانێك ڕوبەڕوی گرفتی تازە و تەحدای نوێ بۆتەوە، ڕونیشیكردەوە، كە لەو چوارچێوەیەدا لە وەزارەتی خوێندنی باڵا و توێژینەوەی زانستی بەردەوام و بەپێیی توانا لە پاڵ بایەخدان بەزمانی كوردی، بایەخمان بەزمانەكانی دیكە داوە، چونكە پێمان وابوە زانستی زمان وەك هەر بوارێكی دیكە زانستێكی جیهانیە، هەر لەو چوارچێوەیەشدا بەشی زمانی سریانیمان لە زانكۆی سەڵاحەددین كردەوە، چونكە یەكیك لە زمانە گرنگەكانی و دەوڵەمەندە بەسەرچاوەی مێژوی گرنگ، لەهەمان كاتدا بۆ بایەخدان بەزمانی كوردی ئەمساڵ بۆ یەكەمین جار بەرنامەی (كوردش سكۆلەرشیپ)مان ڕاگەیاند، كە بەهۆیەوە خوێندكارانی بیانی دەتوانن بێنە كوردستان و فێری زمان و ئەدەب و كەلتوری كوردی ببن.\nپاشان پانێڵەكانی كۆنفرانس دەستی پێكرد كە تێیدا هەریەك لە بورنو ئایوبیر باڵیۆزی فەرەنسا لە عیراق و پڕۆفیسۆر د. عیزەدین مستەفا رەسوڵ پسپۆڕو نوسەرو توێژەر و هەروەها د. فەرەیدون عەبدول بەرزنجی مامۆستای زانكۆو چەند پسپۆڕێكی تری زمانەوانی و سەرۆكی كۆمەڵەی ئەدیبانی عیراق چەند وتارێكیان پێشكەش كردو پانێڵی یەكەمی كۆنفرانسەكە بە وتووێژو گفتوگۆی كراوە لەسەر بنەماكانی زمان و بەراورد كاری لەنێوان زمانی كوردی و عەرەبی كۆتایی پێهات .\nدواتر بەپێی پرۆگرامەكانی كۆنفرانس پاشنیوەڕۆی ئەمڕۆ پانێڵی دووەمی كۆنفرانس بەردەوامی دەبێت، بۆ سبەینێ دووشەممە 16-7-2018 رۆژی دووەم و كۆتایی كۆنفرانس چەندین توێژینەوەی زانستی لەسەر زامانی كوردی و عرەبی پێشكەشدەكرێن.


وەرگێڕانی لائق حەمە\n– بەشی ٢ لە ٥ *\nلە سەرەتای شارستانییەتەوە هەتا شۆڕشی پیشەسازی، پیاوێک دەیتوانی، وەک یاسایەک، بە خۆهیلاککردنێکی زۆر کەمێ زیاتر لەوەی پێویستە بۆ ژیانی خۆیی و خێزانەکەی دابینیبکات، هەرچەندە خێزانەکەشی لانی کەم وەک ئەم هیلاک دەبوو، و مناڵەکانیش هەر ئەوەندەی تەمەنیان بگەشتایەتە تەمەنی ئیشکردن ئەوانیش هیلاکی خۆیان دەخستە سەر ئەوەی ئەم. ئەو کەمە زیادەی کەوا دەمایەوە لە پێداویستییە ڕووتەکانی خۆیان بەجێنەئەهێڵرا بۆ ئەو کەسانەی بەرهەمیان هێنابوو، بەڵکوو دەدرا بە جەنگاوەران و پیاوانی دینی. لە کاتی قاتوقڕیدا هیچ زیادەیەک نەبوو، بۆیە جەنگاوەران و پیاوانی دینیی هێشتا هەر وەک کاتەکانی تر داهاتیان هەبوو، ئەوەش ئەنجامەکەی ئەوە بوو کەوا کرێکارێکی زۆر لە برساندا دەمرد. سیستەمەکە بەردەوام بوو لە ڕووسیا هەتا ساڵی ١٩١٧، و هێشتا لە ڕۆژهەڵات هەر بەردەوامە، لە ئینگلتەرا، سەرباری شۆڕشی پیشەسازی، بەتەواوی هێزیەوە مابووە بەدرێژایی جەنگەکانی ناپلیۆن، هەتا سەد ساڵ پێش ئێستا، کاتێک پۆلێکی تازەی خاوەن کارگەکان توانیان دەستەڵات بگرنە دەست. لە ئەمریکا، سیستەمەکە بەهۆی شۆڕشەوە کۆتایی هات، جگە لە باشووری نەبێ، کە تێیدا بەردەوام بوو هەتا سەردەمی جەنگی ناوخۆ. سیستەمێک کە ئەوەندە درێژەی خایاندبێ و ئا بەم زوانە کۆتایی هاتبێ سروشتییە کەوا ئاسەواری لەسەر فیکر و بۆچوونی پیاوان جێهێشتبێت. زۆربەی ئەوە پشتگوێ دەخەین کە ویستی ئیشکردن سەرچاوەکەی ئا ئەم سیستەمەیە، و وەک خەڵکێکی پێش پیشەسازی نەگونجێنراوە بۆ دونیای مۆدێرن. تەکنیکی مۆدێرن وای کردوە بتوانرێ ڕابواردن، هەڵبەت بەسنورەوە، تەنها بریتی نەبێ لە مافی پۆلێکی کەمی خەڵک، بەڵکوو ببێتە مافێک کە بڵاوببێتەوە بەسەر تەواوی کۆمەڵگادا. ڕەوشتی ئیشکردن بریتییە لە ڕەوشتی کۆیلە، دونیای مۆدێرنیش هیچ پێویستی بە کۆیلە نیە.\nتەکنیکی مۆدێرن وای کردوە بتوانرێ ڕابواردن، هەڵبەت بەسنورەوە، تەنها بریتی نەبێ لە مافی پۆلێکی کەمی خەڵک، بەڵکو ببێتە مافێک کە بەسەر تەواوی کۆمەڵگادا بڵاوببێتەوە. ڕەوشتی ئیشکردن بریتییە لە ڕەوشتی کۆیلە، دونیای مۆدێرنیش هیچ پێویستی بە کۆیلە نییە.\nڕوونە کەوا، لە کۆمەڵگا سەرەتایییەکاندا، لەناو جووتیاراندا، گەر وازیان لێ بهێنرێ، ئەو بەشە زیادەیەی بەرهەمیان دەهێنا نەیاندەدا بە پیاوانی دین و جەنگاوەران، بەڵکو یان کەمتریان بەرهەمدەهێنا تا بکاتە ئەوەی پێویستییانە، یان زیاتریان سەرفدەکرد تا بیخۆن. یەکەمجار هێزێک ناچاریکردن زیاتریش بەرهەمبهێنن و بەرهەمەکەشیان نەبینن. هەنگاو بە هەنگاو ئیتر، وایان لێکرا کە زۆرێکیان بخرێتە مێشکیان کە ڕەوشتێک قەبوڵ بکەن بەپێی ئەوە کرا بە ئەرکی ئەوان کە ئیشی زۆر بکەن و لەگەڵ ئەوەشدا بەشێک لە ئیشەکەی ئەوان ببێتە مایەی ئەوەی کەسانێکی تر بەتاڵ بن. بە دروستکردنی ئەم ڕەوشتەش بڕی زۆرلێکردنەکە کەمتر کرایەوە، و بەوەش خەرجیی دەوڵەت کەمتر کرایەوە. تا ئەمڕۆ لەسەدا ٩٩ی خەڵکانی ئیشکەری بەریتانی بەجددی ئەحەپەسێن ئەگەر بێتوو پێشنیار بکرێ کەوا شا (١) هەق نییە داهاتی لە داهاتی کەسێکی ئیشکەر زیاتر بێت. هێنانە بوونی مەسەلەی ئەرک/واجب، لەڕووی مێژوویییەوە، بوە بە ئامرازێک کە بەکارهێنراوە لەلایەن ئەوانەی دەستەڵاتیان بەدەستە بۆ ئەوەی وا لە خەڵکانی تر بکەن کە بۆ سوودی خاوەنەکانیان ئیش بکەن نەک بۆ سوودی خۆیان. تەبیعی دەستەڵات بەدەستەکان ئەم ڕاستییە دەشارنەوە لە خۆیان بەوەی کە باوەڕ بکەن کە گوایە مەسڵەحەتی ئەمان کتومت هەمان مەسڵەحەتی گەورەی مرۆڤایەتییە. هەندێ جاریش ئەمە ڕاستە، خاوەن کۆیلە ئەسینایییەکان بۆ نمونە، بەشێک لە کاتی ڕابواردنی خۆیان بۆ ئەوە تەرخان کردبوو کە شتێک زیاد بکەن بۆ شارستانییەت کە مەحاڵ دەبوو لەناو سیستەمێکی تەنها ئابووریدا ئەوە بکرایە. ڕابواردن شتێکی بنچینەیییە بۆ شارستانییەت، و لە سەردەمە کۆنەکاندا تەنها ڕێگایەک بۆ ڕابواردنی کۆمەڵێکی کەم تەنها بەوە دەستەبەر دەبوو کە کەسانێکی زۆرتر خۆیان زیاتر هیلاک بکەن. بەڵام هیلاکییەکەیان بەنرخ بوو، نەک لەبەرئەوەی ئیشکردن چاکە، بەڵکو لەبەر ئەوەی ڕابواردن چاکە. بە تەکنیکە مۆدێرنەکان دەکرێ ڕابواردن دابەشکرێ دادوەرانە بەبێ ئەوەی هیچ زیانێک بە شارستانییەت بگەیەنرێ.\nڕێگا مۆدێرنەکان ئەوەیان دەستەبەرکردوە کەوا بڕی هیلاکی یەکجار کەمتر بکرێتەوە کە پێویستە بۆ دابینکردنی پێداویستییەکانی ژیان بۆ هەموو کەسێک. ئەمە لە کاتی جەنگدا بەتەواوی دەرکەوت. لەو کاتەدا هەموو پیاوان لە هێزە چەکدارەکاندا، و هەموو پیاوان و ژنانیش کە خەریکی بەرهەمهێنانی تەقەمەنی بوون، هەموو پیاوان و ژنانی سەرقاڵ بە سیخوڕی، پروپاگەندەی جەنگ، یان ئۆفیسەکانی دەوڵەت کە پەیوەندیدار بوون بە جەنگەوەە، هەموو دەرهێنرابوون لە ئیشوکارێک کە بەرهەمهێنەر بووبێت. کەچی سەرباری ئەمەش، ئاستی گوزرەانی خەڵکانی ئیشکەر لە بەرەی هاوپەیمانانی جەنگ بەرزتر بوو لە پێش و پاش شەڕەکەش. گرنگی ئەم ڕاستییە بە دارایی/فاینانس شاردرایەوە: قەرزکردن وای کرد کەوا داهاتوو خواردن بدات بە ئێستا. بەڵام ئەوە بە دڵنیایییەوە، شتێکی مەحاڵە، پیاوێک ناتوانێ نانێک بخوات کە هێشتا درروستنەبوە. جەنگەکە زۆر بەجوانی ئەمەی نیشاندا، بە زانستی ڕێکخستنی بەرهەمهێنان، ئەکرێ دانیشتوانی مۆدێرن بەردەوام بن لە ژیانێکی ڕەفاهیەتدا بە بڕێکی کەم لە توانای ئیشکردنی دونیای مۆدێرن. ئەگەر، لە کۆتایی جەنگەکەدا، دامەزراوەی زانستی کە دروستکرابوو بۆ ئەوەی مرۆڤ ڕزگار بکات لە شەڕکردن و ئیشکردن بۆ دروستکردنی تەقەمەنی، بهێڵرایتەوە و ڕۆژانی ئیشکردن کەم بکرایانەتەوە بۆ چوار ڕۆژ هەموو شتێک باش دەبوو. کەچی لەجیاتی ئەوە هەمان پشێوی پێشوو زیندوو کرایەوە و ئەوانەی کە کارەکانیان داخوازی لەسەر بوو وایان لێکرا کەوا سەعاتانێکی زۆر ئیش بکەن، و ئەویتریشی بەبرسێتی هێڵرانەوە چونکە بێئیش بوون. بۆچی؟ لەبەر ئەوەی ئیش کراوە بە واجب، لەبەرئەوەی کەوا پیاو نابێ داهاتەکەی خۆی بەپێی بەرهەمەکەی وەرگرێ، بەڵکوو بەپێی ئەو بەهایەی دیاریکراوە و نمونەکراوە لەلایەن پیشەکەیەوە.\nئەمە ڕەوشتی دەوڵەتی کۆیلایەتییە، لە هەلومەرجێکیشدا جێبەجێدەکرێ کە بەهیچ شێوەیەک پێشتر بەم شێوەیە دروستنەبوە. هیچ جێگای سەرسامی نییە کە ئەنجامەکەی کارەساتە. با نمونەیەک وەرگرین بۆ نیشاندان. وای دانێ کەوا لە کاتێکی تایبەتدا، ژمارەیەکی تایبەت لە خەڵک خەریکی دروستکردنی دەرزین. ئەوەندە دەرزی دروستدەکەن کە دنیا پێویستی بە دەرزییە، وای دانێ ئیشەکەی ئەوان ڕۆژانە هەشت کاتژمێرە. کەسێک داهێنانێک دەکات کە وا دەکات ژمارەی دەرزی دروستکردنەکە دوو ئەوەندە ببێت لە هەمان کاتدا: خۆی دەرزیش ئەوەندە زۆرە کە مەحاڵە دەرزی زیاتر پارە بکات هەتا ئەگەر نرخەکەشی لەوەی هەیە کەمتریش بکرێتەوە. لە دونیایەکی ماقوڵدا، خەڵکانێک کە خەریکی دەرزی دروستکردن بن کاتی ئیشکردن کەمدەکەنەوە لە هەشتەوە بۆ چوار، و هەموو ژیانیشیان بەردەوام دەبێ وەک پێشتر. بەڵام لە دونیای ڕاستەقینەدا ئەمە وا دادەنرێ کە ورەی ڕووخاندوین. پیاوان هێشتا دەبێ هەشت کاتژمێر ئیش بکەن، دەرزییەکی زۆریش هەیە، هەندێ لە خاوەن کارەکان ئیفلاس دەکەن و نیوەی ئەوانەش کە پێشتر دەرزیان دروستدەکرد فڕێدەدرێنە دەرەوە و بێئیش دەبن. لە ئەنجامیشدا، بڕی ڕابواردنەکە نەگۆڕاوە هەمان ئەوەی پێشوە، بەڵام نیوەی پیاوان بەتەواوی بەتاڵن و نیوەکەی تریشی زیاد لە پێویست ئیشدەکەن. ئا بەم شێوەیە، ئەوەیان جێگیرکردوە کە ئەو ڕابواردنەی ناتوانین خۆمانی لێ لابدەین دەبێتە هۆکاری نەهامەتی بە چواردەورماندا لەبری ئەوەی ببێتە سەرچاوەیەکی گەردوونی خۆشبەختی. دەکرێ هیچ شتێک لەمە ناماقوڵانەتر بهێنرێتە بەرچاو؟\n(١) سەردەمی ئەو شا لەسەر حوکوم بوە نەک شاژن


تەمەنێک تێکوشان لەپێناو ئازادی و سۆسیالیزم … – hkkurdistan\nHome 6 ئەرشیفی بابەتەکان 6 تەمەنێک تێکوشان لەپێناو ئازادی و سۆسیالیزم …\nبەڕێزبێت یادی جەبار مستەفای ئازیز!…\nجەبار مستەفا (جەلال محەمەد)ی ئازیز بۆ هەمیشە بەجێیهێشتین! هەرچەندە ئەم هەواڵە بە تەواوی چاوەڕوانکراوبوو، هەرچەندە خۆمان بۆی ئامادەکردبوو، بەڵام دیسان بیستنی هەواڵەکە وەکو چەقۆیەک بچەقێ بەدڵدا، وەکو جەرگ بکەوێتە سەر ئاگرێکی بەگڕ، ئازارێکی بەتین جەستەمی هەژاند. چەند رۆژە بە دڵێکی پڕ لە ئازار و خەمەوە، بەبێ ئەوەی هیچمان لەدەست بێت، چرکەساتەکان دەژمێرێن و چاوەڕوانی ڕاوەستانی دڵە گەورەکەی جەبار مستەفای ئازیز دەکەین. ئەو کارەساتە جەرگ بڕە روویدا و جەباری ئازیز بۆ هەمیشە جێیهێشتین.\nچ شتێک لەوە سەخت و ناخۆشترە، چ ئازارێک لەوە گەورەو بەتینترە، بەبێ دەسەڵاتی چاوەڕوانی مەرگی حەتمی ئازیز و خۆشەویستێکی خۆت بکەیت؟ ئەی چەندە دژوارە کاتێک فشار دەخەیتەسەر پەنجەکانت بۆ نوسینی وشەگەلێک کە بتوانن گوزارشت لە مەبەستت بکەن، لەگەڵ ئەوەی بێهودە درێژە بە فشارەکە دەدەیت دیسانیش وشەکان ناتوانن بەوجۆرەی دەتەوێ گوزارشت لە مەبەستەکەت بکەن. نازانم چۆن باسی کەسایەتی جەبار مستەفا بکەم. ئەو وەکو ڕابەر و هەڵسوڕاوێکی پەیگیری کۆمۆنیستی کرێکاری، وەکو دەستوقەڵەمێکی بە بڕشتی مارکسیستی و شۆڕشگێڕ بە تێگەشتنی قوڵەوەوە لە مارکس، وەکو کەسایەتیەکی لێوەشاوە کە تەمەنێکی تەواو لە پێناو ئازادی چینی کرێکار و سەرفرازی بەشەریەت تێکۆشا، وەکو وەرگێڕێکی ماندونەناسی ئەدەبیاتی مەنسوری حیکەمت بۆ کوردی و عەرەبی، وەکو یەکێک لە ڕایەڵەکانی لێکگرێدانی بزووتنەوەی کۆمۆنیستی کرێکاری لە عێراق و کوردستان، وەکو ڕابەرێکی حزبی…….. ئەوەی لەدەستی هات درێغی لێ نەکرد. وەکو هاورێ دەریایەک بوو لە دڵسۆزی و خۆشەویستی و بەهۆڵەوە بوون، وەکو هاوسەر پڕاوپڕ بوو لە یەکسانیخوازی و سۆز و میهرەبانی بۆ شرینی ئازیز، وەکو باوک کێوێک بوو لە بەتەنگەوەهاتن و خەمخۆری و ماندوبون لەپێناو فەراهەم کردنی ژیان و پەروەردەیەکی باش و نمونەیی بۆ ئازیزان لیزا و ماردین و زاریا..بەبێ ئەوەی مەبەستم بێت هیچ زیادەرۆیەکی ناواقعی بکەم، دەکرێ ئەم لیستە درێژتر بکەمەوە، بەڵام هێشتا وانازانم مافی خۆیم بە کەسایەتی جەبار مستەفای ئازیز داوە.\nئەوانەی لە ناوەڕاستی حەفتاکانی سەدەی پێشودا یەکەمین بەردەکانی بناغەی بزوتنەوەی چەپ و کۆمۆنیستی هاوچەرخی کوردستان و عیراقیان دانا، سەرەتا ژمارەیان لە ژمارەی پەنجەکانی یەکدەست کەمتربوو. جەبار مستەفا یەکێک بوو لە بەرجەستەترین کەسایەتیەکانی ئەم مەیلە. جیاوازی سەرەکی ئەم مەیلە لەگەڵ باڵی ڕاستی بزوتنەوەی چەپی ئەوکاتەی کوردستان، جەختکردن بوو لەسەر ئەوەی چینی کرێکاری عێراق و کوردستان بەدەر لە ناسنامەی دروستکراوی قەومی و دینی و تائیفی، پێویستی بە حزبێکی یەکپارچەی چینایەتیە بۆ رزگاربون لە جەور و ستەمی سەرمایە. ئەوکات ئەم مەیلە بە “عیراقیەکان” ناسرابوو و لەلایەن ناسیۆنالیستە چەپەکانی کۆمەڵەی مارکسی-لینینیەوە وەکو تەشەر بە “عێراقچی” ناوزەد دەکران. جەبار یەکێک لە موفەکرین و ڕابەرانی ئەم مەیلەبوو. وەکو لە کتێبی “مەلەکردن بە پێچەوانەی شەپۆل” خۆی باسی کردوە کاتێک لەلایەن ڕژێمەوە دەستگیرکراون تەنها دووکەس بون، جەبار لە زیندانی ئەبوغریبیش کاری بۆ رێبازەکەی دەکرد. بۆیە دەڵێ کاتێک ئازادکراین پازدەکەس زیاتر بووین… ئەم ئاراستەیەی ناو چەپی کوردستانی ئەوکات لە پرۆسەیەکی دورودرێژی بەرەوپێشچون و ئاڵوگۆڕی بەردەوامدا خۆی لە ناسیۆنالیزمی چەپ جیاکردەوە و بوو بە هەوێنی شکڵدان بە بزوتنەوەی کۆمۆنیستی هاوچەرخ. سەرئەنجامیش بە تەبەنی کردنی کۆمۆنیزمی کرێکاری حزبی کۆمۆنیستی کرێکاری لە عێراق و کوردستان دامەزرا. جەبار تەنها کەسە کە لە رۆژی یەکەمی سەرهەڵدانی ئەم مەیلەوە تا ئێستا بێ ڕاوەستان بەردەوام بوو لە خەباتی کۆمۆنیستی. بەم مانایە جەبار یەکێکە لە بەرجەستەترین بنیاتنەرانی بزوتنەوەی کۆمۆنیستی هاوچەرخی عێراق و کوردستان.\nجێگای جەبار مستەفا لە دڵی مندا و بۆ شەخشی من زۆر تایبەتە و بەرهەمی دەیان ساڵ هاوڕێیەتی و هاوخەباتیە. ماڵی جەبار و سێبەری دایە رەحمەی من و جەبار، پەناگایەکی من بوو لە نیوەی دوەمی هەشتاکاندا، کاتێک دادگای رژێمی بەعس بە غیابی حوکمی لەسێدارەدانی بۆم دەرکردبوو. ئەو رۆژگارە لە پێشدا ماڵی دایک و باوکی جەباری ئازیز یەکێک بوو لە پەناگاکانم و جەبار و خانەوادەکەی بە دڵ وداو منیان پاراست. دواتریش ماڵی جەبار و شیرینی ئازیز بوو بە پەناگایەکی ترم. من و جەبار ساڵەها پێکەوە هاوڕێ و هاوخەبات و هاوکار بوین. یادگاریەکی زۆرمان پێکەوە هەیە. بە جۆرێک کە بەراستی ژیان و خەباتی من بەبێ جەبار بۆشاییەکی زۆر گەورەی تیادا دروست دەبێت. بە راوەستانی دڵە گەورەکەی جەبار، من یەکێک لە نزیکترین و ئازیزترین و خۆشەویستترین هاوڕێکانی ژیانم لەدەست دەدەم. تەنها کەسانێک کە ئەم ئازارەیان چەشتبێت دەتوانن سەختی ئازارەکەی درک بکەن.\nبەربەریەتی سەرمایە لە هەموو بوارێکدا ژیانی بەشەری ڕووبەڕووی کارەسات کردووە، جەونگ و کاولکاری و بەکارهێنانی جۆرەها چەکی کۆکوژ و ئاراستەکردنی کوێرانەی پێشەسازی لە پێناو قازانجپەرستی سەرمایە، ژینگەی گۆی زەوی ئەوەندە لەوتاندوە کە سەرچاوەی تەشەنەکردنی جۆرەها نەخۆشیە بۆ کوشتاری بەشەریەت. یەکێک لەوانە پەرەسەندنی شێرپەنجەیە، ئەم نەخۆشیە شومە کوێرانە کوشتاری مرۆڤایەتی دەکات. هەر لەم چەند ساڵەدا جێگای ڕیزێک لە ئازیزان و تێکۆشەرانی بەرجەستەی رێگای ئازادی و سۆسیالیزمی لە بزوتنەوەی کۆمۆنیستی کرێکاریدا خاڵی کردوە، مەنسور حیکمەت و لەیلا محەمەد و جەمیل ئەمین و ئیستاش جەبار مستەفا تەنها چەند نمونەیەکن. بەڵام جەبار بەورەیەکی بەرزەوە کە هەموو نزیکەکانی شایەتین، ڕووبەڕووی شێرپەنجەی نەعلەتی بوەوە. دوای شەڕێکی دەستەویەخە لەگەڵ ئەم نەخۆشیە شوم و نگریسە، کۆری خەباتی کۆمۆنیستی و هاوڕیەتی و خێزانی و دۆستانەی بەجێهێشتین. ڕاوەستانی دڵەگەورەکەی ئەم رابەرە کۆمۆنیستە، ئەم هاوڕێ دڵسۆزە، ئەم باوکە خەمخۆرە، بۆشاییەکی گەورە دروست دەکات کە لە پڕکردنەوە نایات. بەڕاستی ئاسۆی ژیان و ئەم دنیا سەرەوخوارە بە جەبار و کەسانی وەکو جەبار ڕوناکتر دەبێتەوە. لەدەستدانی جەبارەکان زەرەرێکی زۆر گەورەن بۆ بەشەریەت، بۆ ئازادی، بۆ خێزان و کەسوکار و هاوڕێکانی، کە قەرەبوو ناکرێنەوە. بەڵام ژیان و تێکۆشان و کەسایەتی جەبار شانازیەکی گەورەیە بۆ ئەندامانی خێزانەکەی، بۆ هاوڕێکانی، بۆ دۆستانی، بۆ حزب و بزووتنەوەکەی، ئەمەیە کە عەزمی دڵنەوایی و تەحەمولی ئەم ئازارە گەورەیەمان پێدەبەخشێت.\nبەرز و بەڕێزبێت یادی ئازیزی جەبار و بەردەوام بێت ڕێگای خەباتی. جێگای ئازیزانی جەبار، شیرین و لیزا و ماردین و زاریا لە دڵ و دەرونی ئێمەدایە. ئێمە دەست دەدەینە دەستی یەک و پێکەوە ئەم ناخۆشی و کۆستە گەورەیە تێدەپەڕێنین و ژیان بە یادگاری و شانازیەکانی جەبار جوان دەکەین. هەربەوجۆرەی جەبار ویستی و لێمانی داواکردوە.


هاوڵاتیانى کۆریای باکور ئاگایان لە کەینوبەینی دیارنەمانی سەرۆکەکەیان نییە کە جیهانی سەرقاڵ\nئەو کەسانەی لە کۆریای باکور هاتوونەتە دەرەوە و هەڵهاتوون دەڵێن، زۆریک لە خزم و کەسوکار و هاوڕێکانیان کە لە کۆریای باکور دەژین ئاگاداری هەواڵ و زانیارییەکان نین لەبارەى دیارنەمان و تەندروستی کیم جۆنگ ئونی سەرۆکیانەوە.\nدوو لە هەڵهاتووان بە ئاژانسی ڕۆیتەرزی وتووە کە خزمەکانیان لە کۆریای باکور نازانن دوو هەفتەیە کیم لەبەرچاو دیار نەماوە و جەختیان کردووەتەوە کە نایانەوێت باس ئەو بابەتە بکەن، کاتێکیش ناوی کیم براوە یەکسەر تەلەفۆنەکانیان داخستووەتەوە.\nزیاتر بخوێنەوە: گۆڤارێکی ئەمریکی باس لە سێ سیناریۆ دەکات دەربارەی چارەنووسی سەرۆکی کۆریای باکور\nکەسە هەڵهاتووەکان دەڵێن، بابەتی تەندروستی سەرۆک یەکێکە لە نهێنییەکان دەوڵەت و هەر کەسیک قسەی لەبارەوە بکات توشی لێپێچینەوەى یاسایی دەبێت.\nلە 12ی نیسانەوە سەرۆکى کۆریای باکور لەبەرچاو نەماوە و ئامادەى هیچ ئاهەنگ و گردبوونەوەیەکیش نەبوووە کە پێشتر بەشداری دەکرد، ئەوەش دەنگۆی خراپی تەندروستی یاخود مردنی کە جیهاندا بڵاوکردووەتەوە.\nزیاتر بخوێنەوە: کۆریاى باکور لەبارەى سەرۆکەکەیەوە بێدەنگى شکاند\nلی سۆن هی تەمەن 59 ساڵ کە یەکێکە لە هەڵهاتووەکان و ساڵی 2009 خۆی گەیاندووەتە کۆریای باشور دەڵێت، "ئەم بەیانییە لەگەڵ خوشکەکەم و کوڕەکەیدا قسەم کرد و هیچان نەبیستبوو لەبارەى ئەو دەنگۆیانەوە، کاتێکیش پێم وتن زۆر بە ترسەوە قسەیان دەکرد و دەیانویست ئەو بابەتە باس نەکەن."\nلیم هی گۆ، هەڵهاتوویەکی ترە و ئێستا لە سیئۆلی پایتەختی کۆریای باشور چێشتخانەى هەیە دەڵێت کە هیچ کەسێک لە کۆریای باکور هیچ نازانێت لەبارەى تەندروستی کیم و شوێنی نیشتەجێبوونی، تەنانەت بەرپرسە باڵاکانیش نازانن، هەر ناوێرن بیری لێ بکەنەوە چونکە دەستگیردەکرین.\nزانیارى لەبارەى تەندروستى سەرۆکى کۆریاى باکور و جوڵەى شەمەندەفەرەکەى ئاشکراکرا\n2020.04.29 - 14:36\nکۆریاى باکور لەبارەى سەرۆکەکەیەوە بێدەنگى شکاند\n2020.04.28 - 09:10\nپارێزگاری هەولێر: ئیتر عەنتەریات و یاساشکێنی و پیسخۆری لە کەس قبوڵ ناکرێت\n2020.05.14 - 18:46


فەرموودە: پێغەمبەری خودا -صلى اللە علیە وسلم- شیری بۆ هێندرا کە تێکەڵ کرا بوو لەگەڵ ئاودا، وئەعرابیەک لە لای ڕاستیەوە بوو، و ئەبوبەکر -ڕەزاى خواى لێبێت- لە لای چەپیەوە بوو، خواردیەوە، پاشان دای بە ئەعرابیەکە، وفەرمووی: ئەوەى لای ڕاست پاشان ئەوەى لای ڕاست - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: پێغەمبەری خودا -صلى اللە علیە وسلم- شیری بۆ هێندرا کە تێکەڵ کرا بوو لەگەڵ ئاودا، وئەعرابیەک لە لای ڕاستیەوە بوو، و ئەبوبەکر -ڕەزاى خواى لێبێت- لە لای چەپیەوە بوو، خواردیەوە، پاشان دای بە ئەعرابیەکە، وفەرمووی: ئەوەى لای ڕاست پاشان ئەوەى لای ڕاست\nپۆلێنکردن: ژیاننامە (سیرەت) ومێژوو . ژیاننامەی پێغەمبەر ﷺ (سیرەتی پێغەمبەر ﷺ) . تایبەتمەندییە موحەمەدیەکان . خواردن وخواردنەوەی پێغەمبەر ﷺ .\nلە ئەنەسی کوڕی مالیکەوە -ڕەزای خوای لێبێت- دەڵێت: پێغەمبەری خودا -صلى اللە علیە وسلم- شیری بۆ هێندرا کە تێکەڵ کرا بوو لەگەڵ ئاودا، وئەعرابیەک لە لای ڕاستیەوە بوو، و ئەبوبەکر -ڕەزاى خواى لێبێت- لە لای چەپیەوە بوو، خواردیەوە، پاشان دای بە ئەعرابیەکە، وفەرمووی: «ئەوەى لای ڕاست (لە سەرەتادا) پاشان ئەوەى لای ڕاست».\nشیریان بۆ پێغەمبەر -صلى اللە علیە وسلم- هێنا کە لەگەڵ ئاودا تێکەڵ کرابوو، پیاوێکی ئەعرابی لە لای ڕاستیەوە بوو و ئەبوبەکر لە لای چەپیەوە بوو، پێغەمبەر -صلى اللە علیە وسلم- شیرەکەى خواردەوە وپاشان دای بە ئەعرابیەکە ئەویش دەفرەکەى وەرگرت ولێی خواردەوە، وبێگومان ئەبوبەکر خێرتر وباشترە لە ئەعرابیەکە؛ پێغەمبەر -صلى اللە علیە وسلم- سەرەتا دەفرەکەى بە ئەعرابیەکە دا چونکە لە لای ڕاستیەوە بوو، وپاشان فەرمووی: (ئەوەى لای ڕاست -لە سەرەتادا- پاشان ئەوەى لای ڕاست): واتا سەرەتا بیدەن بە ئەوانە کە لە لای ڕاستەوەن پاشان بیدەن ئەوانەى کە لە لای چەپەوەن.\nژیاننامە (سیرەت) ومێژوو . ژیاننامەی پێغەمبەر ﷺ (سیرەتی پێغەمبەر ﷺ) . تایبەتمەندییە موحەمەدیەکان . خواردن وخواردنەوەی پێغەمبەر ﷺ .\nئەگەر قورس وناڕەحەت نەبوایە لە سەر ئومەتەکەم؛ ئەوا فەرمانم پێیان دەکرد بە سیواک کردن لە پێش هەموو نوێژێکدا\nپێغەمبەر -صلى اللە علیە وسلم- چەندەها شەوی یەک لە دواى یەک بە سک بەتاڵیەوە دەخەوت، وخێزانەکەى هیچ خواردنێکیان دەستنەدەکەوت، وزۆربەی خواردنەکەیان نانی جۆ بوو\nپێغەمبەری خودا -صلى اللە علیە وسلم- دەستی ڕاستی بۆ دەستپێکردن بە دەستنوێژ وبۆ خواردن بەکاردەهێنا، ودەستی چەپی بۆ خۆپاککردنەوە لە کاتی سەرئاو کردن ولابردنی شتی ئازاردەر بەرکاردەهێنا\nواجب بوونی متمانەکردن بە خودا وڕوونکردنەوەى پاراستن وچاودێری کردنی پێغەمبەران وپیاوچاکان لە لایەن خوداوە\nپێغەمبەری خودا -صلى اللە علیە وسلم- لە کاتی خواردنەوەدا سێ جار هەناسەی دەدا\nپێغەمبەرم بینی -صلى اللە علیە وسلم- لەسەر پاژنەکانى پێی دانیشتبوو وخورمای دەخوارد


بۆچی پێویستە بڵێین ‘حسبنا الله و نعم الوکیل’ ؟ – بزاڤی خزمەت\nبۆچی پێویستە بڵێین ‘حسبنا الله و نعم الوکیل’ ؟\nبەخامەی عەبدوڵا ئایماز\nمامۆستا سەعیدی نورسی لە تیشکی چوارەمی کتێبی تیشکەکان ئاماژە بۆ ئایەتێکی قورئانی پیرۆز دەکات کە دەفەرموێت: (هه‌رگیز وامه‌زانن و وادامه‌نێن ئه‌وانه‌ی له‌پێناوی خوادا شه‌هید بوون و کوژران، مردوون، نه‌خێر وانیه، به‌ڵکو ئه‌وانه زیندوون، لای په‌روه‌ردگاریان له ڕزق و ڕۆزیی به‌هره‌وه‌رن. زۆر دڵخۆش و شادمانن به‌و به‌خشش و زیاده فه‌زڵه‌ی که خوا پێی به‌خشیوون، مژده‌ش ده‌ده‌ن به‌وانه‌ی هێشتا به‌وان نه‌گه‌یشتوون و (شه‌هید نه‌بوون) که بێگومان هیچ ترس و بیمێکیان له‌سه‌ر نییه، هیچ غه‌م و په‌ژاره‌یه‌کتان بۆ پێش نایه‌ت. مژده ده‌ده‌ن به‌نازو نیعمه‌تانی تایبه‌تی و فه‌زڵ و ڕێزی بێ سنوور له‌لایه‌ن خوای میهره‌بانه‌وه، به‌ڕاستی خوایش پاداشتی ئیمانداران زایه ناکات و ره‌نج به‌خه‌سار نابن ئه‌وانه‌ی که به‌ده‌م بانگه‌وازی خواو پێغه‌مبه‌ره‌وه (صلی الله علیه وسلم) چوون، دوای ئه‌وه‌ی که تووشی ناخۆشی و زام و ئێش بوون، بۆ ئه‌وانه‌یان که چاکه‌یان کردو پارێزکار بوون، پاداشتی زۆر گه‌وره و بێ سنوور ئاماده‌یه ئه‌وانه‌ی که خه‌ڵکی (باوه‌ڕ لاواز) پێیان ده‌ڵێن: به‌ڕاستی خه‌ڵکی بێ باوه‌ڕو خوانه‌ناس خۆیان بۆ ئێوه کۆ کردۆته‌وه و خۆیان بۆ ئێوه مه‌ڵاس داوه، لێیان بترسن (خۆتان تووشی به‌ڵا مه‌که‌ن) به‌ڵام ئه‌وان (واته ئیمانداران) به‌و پڕوپاگه‌نده‌یه باوه‌ڕیان زیاتر دامه‌زراو، وتیان: خوامان به‌سه که هەر ئەو باشترین پارێزەر و یارمەتیدەرە) (ئایەتی ١٦٩ – ١٧٣ لە سورەتی ئال عمران). پێویستە لەسەر ئەو ئایەتانە بوەستین بە تایبەت لەسەر کرۆکی بابەتەکە کە بریتییە لە (الله بەسە بۆ ئێمە، هەر ئەو باشترین پارێزەر و یارمەتیدەرە) هەڵوێستە بکەین. هەتا زیاتر لەسەر ئەو ئایەتە بوەستین واتاکەی زیاتر قوڵ دەبێتەوە، وە هەتا زیاتر لێی بکۆڵینەوە واتەکەی فراوانتر دەبێت.\nمامۆستا سەعیدی نورسی ئاماژە بۆ ئەوە دەکات کە هەموو کەسێک خۆشەویستی بۆ ئەبەدییەت و لە ناو نەچوون بەردەوام هەبوون هەیە هەتا ڕادەی عاشق بوون. بەڵام دەزانین کە مرۆڤ فانییە و دونیا فانییە… هەربۆیە ئەم هەست و عاشق بوونە بە مانەوەی ئەبەدی لە خاڵێکی هەڵەدایە) ، کاتێک لە ڕووداوێکدا مرۆڤ فانی بوونی خۆی بیردەکەوێتەوە، برینێکی قوڵ لە فیترەتی مرۆڤدا درووست دەکات. ئەمە لە کاتێکدایە کە ئایەتی (الله بەسە بۆ ئێمە، هەر ئەو باشترین پارێزەر و یارمەتیدەرە) ئەم ئایەتە خاوەنی مانەوەی هەمیشەیی و کامڵێتی ڕەهامان پشان دەدات. وە هەم ئاوێنەیەکی درەوشانەوەی ناوی (الباقی) خودای گەورەیە. هەستکردن بە پەیوەندییەکی بەهێز لە نێوان مرۆڤ و خودای تاک و تەنها درووست دەکات. هیچ خۆشی و لەزەتێک لە سەروو ئەوەوە بوونی نییە. لەبەر ئەوە ئەو شتە ناخۆشانەی لە دونیای فانیدا بەسەرتدا دێت، یاخود لەدەستچوونی هۆکار و پلەوپایە کاتییەکانی دونیا هێندە خەفەت و ناڕەحەتی بە مرۆڤ نابەخشن. ئەوکات مرۆڤ دەڵێت “ئەو بەخشی، ئەو لێی وەرگرتیتەوە، الله هەیە، غەم نییە”.\n“لە ڕێگەی ئەم هەستە ئیمانیەوە بە بوون و و باقیەتی جاویدانی ئەوەوە، چۆنیەتی کامڵ بوونی زانینی گەردوون و مرۆڤ دەزانرێت و دەدۆزرێتەوە و، شەیدایی مرۆڤ بە دوای کەماڵی خۆیدا، لە ئازاری بێسنور ڕزگاری دەبێت و دەست دەکات بەوەی چێژ و تامی لێ ببات.”\nخۆشەویستی و عەشق کە دەرکەوتە و درەوشانەوەی یەکێک لە ناوە جوانەکانی خودایە بە ناوی “الودود”، خۆی لە ڕاستیشدا ئەم خۆشەویستی و عەشقەی ئێمە هەر لە خۆشەویستی ڕەهای جەنابی حەقەوە سەرچاوەی گرتووە. تەنها خودای گەورەیە کە شایستەی خۆشویستن و (مەحبوب)ی ڕاستەقینە بێت. بەڵام هەر کات ئەو خۆشەویستییەی کە تەنها شایستەی ئەوەیە بە خودای گەورە ببەخشرێت بشێوێندرێت و مرۆڤ ڕووی ئەو خۆشەویستەییە بکاتە خۆی، کێشەکان دەست پێدەکات. چونکە مرۆڤ فانییە… لەبەر ئەوە ئایەتی (الله بەسە بۆ ئێمە، هەر ئەو باشترین پارێزەر و یارمەتیدەرە) مرۆڤ بەرەو (باقی) ڕاستەقینە و (کەمال)ی ڕەها دەبات. لە قاڵبە تەسک و بچوکەکانی فانی بوون ڕزگار دەبین و بەو هەستە ئیمانییە بە بقاء (مانەوە)ی بێ کۆتا ئاشنا دەبین. هەربۆیە ئەو شەیداییە سروشتیەی بەرامبەر نەفسی خۆمان هەمانە دادەمرکێتەوە. بەردەوام وتنەوەی ئایەتی (حسبنا الله و نعم الوکیل) هاوشێوەی کەسانی وەک مامۆستا سەعیدی نورسی ٥٠٠ جار و تەنانەت ٥٠٠٠ جار لە ڕۆژێکدا دەبێتە هۆی ئەوەی چێژ و لەزەتێکی ڕۆحی بێ وێنە وەربگرین.\nبە هۆی ئەم هەستە ئیمانیەوە مرۆڤ دەتوانێت پەیوەندیەک لەگەڵ جەنابی حەق کە خاوەنی مانەوەی جاویدانە دروست بکات و، بە هۆی ئەم پەیوەندیە ئیمانیەشەوە پەیوەندی لەگەڵ خاوەنی هەموو موڵک و دەسەڵاتەکان پەیدا بکات و بە هۆی پەیداکردنی ئەم پەیوەندیەشەوە وای لێ دێت وەک ئەوەی خاوەنی بێ سنوری هەموو شتێک بێت، بە چاوی ئیمانەوە دەڕوانێت و لە ڕووی مەعنەویشەوە سوودمەند دەبێت.\n(له الملک) واتە تێکڕای موڵک بە تەنها هی ئەوە. ئەو خاوەنی هەموو شتێکە… دەکرێت مرۆڤ بە هەستێکی ئیمانی و هەستکردن بە خاوەندارێتی هەموو شتێک لە لایەن خودای گەورەوە، سود لە موڵکی خودا وەربگرێت و چێژ و خۆشی لێوەربگرێت. هەندێک مرۆڤی تایبەت توانیویانە ڕێژەیەکی زۆر لە موڵکی خودای گەورە بەکاربهێنن و چێژی لێوەربگرن. پێغەمبەر سولەیمان (سەلامی خوای لەسەر بێت) بەم شێوەیە نزا لە خودا دەکات: (وتی: په‌روه‌ردگارا لێم خۆش ببه و ده‌سه‌ڵاتێکم پێببه‌خشه که ده‌ست نه‌دات بۆ که‌سی تر له دوای خۆم، چونکه به‌ڕاستی ته‌نها تۆ به‌خشێنه‌ری هه‌موو ناز و نیعمه‌تێکیت). لە ئایەتەکانی دواتردا ئاماژە بۆ ئەوە دەکات کە دەسەڵاتە بە پێغەمبەر سولەیمان (سەلامی خوای لەسەر بێت) بەخشرا کە داوای کردبوو. وە هەروەها باسی حەزرەتی (ذوالقرنین) (سەلامی خوای لەسەر بێت) لە قورئانی پیرۆزدا بەم شێوەیە هاتووە: (ئێمه توانا و ده‌سه‌ڵاتمان له زه‌ویدا پێ به‌خشی بوو، بۆ هه‌رشتێکی پێویستی ئه‌و سه‌رده‌مه هۆکاره‌که‌یمان بۆ ڕه‌خساندبوو). وە هەروەها قورئانی پیرۆز لە باسی حەزرەتی داود و حەزرەتی سولەیمانی کوڕی (سەلامی خوایان لەسەر بێت) دەفەرموێت: (سوێند به‌خوا بێگومان ئێمه داود و سوله‌یمان زانیاری و زانستیمان به‌خشی، هه‌ردووکیان وتیان: سوپاس و ستایش بۆ ئه‌و خوایه‌ی که زیاده ڕێزی ئێمه‌ی داوه به‌سه‌ر زۆرێک له به‌نده ئیمانداره‌کانیدا).\nهەموو بوونەوەر بە هەموو سیستەمەکانییەوە، بە گەردەکانییەوە، بە خانەکانییەوە، وە بە هەموو زیندەوەرانەوە وەک میوەی بەری درەختێک هەست بە پێکەوبوون دەکەن وەک ئەوەی مرۆڤ پەیوەندییەکی برایانەی لەگەڵ هەموو بەشێکی ئەم بوونەوەرەدا هەبێت کە بەرهەمێکی هونەریی هونەرمەندێکی مەزنە. وتنی (حسبنا الله و نعم الوکیل) پەیوەندییەکی بەهێز لە نێوان خودای گەورە و هەموو درووستکراوەکانیدا بنیاد دەنێت. ئەوکات هەستی خۆشەویستیت بۆ هەموو بونەوەر بۆ درووست دەبیت. چونکە ئەگەر وا نەبێت و ئەو پەیوەندییە درووست نەبێت، دەزانین کە مرۆڤ فانییە و دونیا فانییە و هەموو شتێک فانییە، واتە ڕۆژێک دێک هەموو شتێک لەناو دەچێت، ئەوکات هەموو شتێک لەدەست دەدەیت. ئەوە لە کاتێکدایە کە هەستی ئیمان پەیوەندییەکی بەهێز و نەبڕاوە درووست دەکات.


تەكنیكێكی سەوز دووەم ئۆكسیدی كاربۆن دەكرێتە سووتەمەنی فڕۆكە – Knwe.org\nسەرەکی » زانست » تەكنیكێكی سەوز دووەم ئۆكسیدی كاربۆن دەكرێتە سووتەمەنی فڕۆكە\nلە هەنگاوێكی نوێدا زانایان دووەم ئۆكسیدی كاربۆن دەگۆڕن بۆ سووتەمەنی فڕۆكە.\nزانایانی زانكۆی ئۆكسفۆردی بەریتانیا توانیان گازی دووەم ئۆكسیدی كاربۆن بگۆڕن بۆ سوتەمەنی فڕۆكە، ئەمەش بە هەنگاوێكی گەورە و گرنگ دادەنرێت لە بواری گەشەپێدانی وزەی پاك.\nپێگەی (Wired) كە پێگەیەكی ئەمریكییە و گرنگیی دەدات بە بواری كار و تەكنەلۆژیا و ژیان لە راپۆرتێكیدا باسی ئەو تەكنیكە نوێیەی كردووە و ئاماژەی بەوە داوە ئەو تەكنیكە یارمەتیدەر دەبێت لە كەمكردنەوەی كاریگەرییە خراپەكانی كەرتی گواستنەوەی ئاسمانیی بۆ سەر ژینگە بەوەی كە دەردانی گازی دووەم ئۆكسیدی كاربۆن كەمدەكاتەوە و وزەی پاك بۆ فڕۆكەكان دابین دەكات.\nئەوەی ئێستا هەیە ئەوەیە زاناكان گرفتیان هەیە لە قەبارەی توێژینەوەكانیان، چونكە تا ئێستا توێژینەوەكانیان تەنها لەناو تاقیگەدایە و چەند گرامێكیان لەو جۆرە سووتەمەنییەی دۆستی ژینگە بەرهەمهێناوە.\nبەرفراوانكردنی چوارچێوەی توێژینەوەكان\n(تیانكۆشیاو) دانەری بەشدار لە توێژینەوەكە و توێژەری زانستی كیمیا لە زانكۆی ئۆكسفۆرد لەو بڕوایەدایە كە ئەو گرفتە دەبێت چارەسەر بكرێت و سەركەوتنی توێژینەوەكەشیان پاساوە بۆ ئەوەی توێژنەوەی بەرفراوانتر بكەن بۆ ئەمەش پێشنیاز دەكات كە وێستگەیەكی بەرهەمهێنانی سووتەمەنی فڕۆكە بە تەنیشت وێستگەی بەرهەمهێنانی كارەباوە بكرێتەوە بۆ ئەوەی سووود لە دەردانی كاربۆن وەربگرن.\nشیاو وتیشی: «گۆڕانكارییەكانی كەشوهەوا زۆر خێرایە و دەردانی دووەم ئۆكسیدی كاربۆنیش زیادی كردووە، بۆیە ژێرخانی بەردەستی سوتەمەنی هایدرۆكاربۆنی یارمەتیدەر دەبێت بۆ كەمكردنەوەی ئەو گۆڕانكارییانە و دەتوانرێت سوودی لێوەربگیرێت بۆ گەشەپێدانی بەردەوام.\n(ئۆسكار میجرینك) سەرۆكی پڕۆژەی وزەی داهاتوو لە كۆمپانیای( SkyNRG) دەڵێت: «ئەو تەكنیكە نوێیە یارمەتیدەر دەبێت لە كەمكردنەوەی كاریگەریی كارگەكان كە پشت بە وزەی ژێر زەوی دەبەستن».\n(میجرینك) پێشنیازدەكات ئەو تەكنیكە بەكاربهێنن بۆ هەڵمژینی ئەو دووەم ئۆكسیدی كاربۆنەی لە بەرگەهەوای زەویدا هەیە.\nزۆربەی زانایانی بواری ژینگە هیوای زۆریان لەسەر ئەو تەكنیكە هەڵچنیووە و پێشبینی دەكەن ئەو تەكنیكە سەركەوتووبێت و لەسەر ئاستێكی بەرفراوان بڵاوببێتەوە و بەكاربهێنرێت.


پۆلیسی هەولێر بەدەست ئافرەتێکەوە گیرۆدە بووە\nپۆلیس: تەنیا ئەمڕۆ دوو جار هەوڵی خۆهەڵدانە خوارەوەی داوە\nزریان حاجی 12/01/2019 - 13:26 بڵاوکراوەتەوە لە كوردستان\nپۆلیسی هەولێر ئەوەی راگەیاند کە بەدەست ئافرەتێکەوە گیرۆدەبوون کە بەهۆکارێکی نادیار تەنیا ئەمڕۆ شەممە ١٢ی ١ی ٢٠١٩ دوو جار چووەتە سەر پردێک و هەوڵی خۆهەڵدانی داوە.\nپاش ئەوەی تۆماری ڤیدیۆیی ئافرەتێک لە هەولێر بڵاو بووەوە کە لەسەر پردێکدا هەوڵی خۆهەڵدانی داوە، ڕائید ھۆگر عەزیز، گوتەبێژی پۆلیسی ھەولێر بە (باسنیوز)ی ڕاگەیاند: ”ئەمڕۆ شەممە ١٢\_١\_٢٠١٩ جاری دووەمە کە ئەو ئافرەتە کە ئافرەتێکە ناتوانێت قسە بکات و ببیستێت، دەیەوێت لەو پردە خۆی فڕێ بداتە خوارەوە، لە ھەردوو جارەکەشدا گرتوومانە و دواتر ئازادمان کردووە“.\nباسیشی لەوە کرد کە ماوەی ساڵێک و شەش مانگە بەو ئافرەتەوە سەرقاڵن و ”نازانین چی لێ بکەین“.\nپێش چەند ڕۆژێک گوتەبێژی پۆلیسی هەولێر ڕای گەیاندبوو کە ساڵێك و نیو لەمەوبەر ”پەڕاومان بۆ ئەو ئافرەتە کردەوە بردمانە خانەی داڵدەدانی ئافرەتان، بەڵام لەوێ نەگیرساوەتەوە و شەڕی ناوەتەوە و شوێنەكەی جێ هێشتووە”.\nگوتەبێژی پۆلیسی هەولێر باسیشی لەوە کردبوو کە ئەو ئافرەتە خەڵكی رانیەیە و بەرێوەبەرایەتیی پۆلیسی هەولێر ناردوویەتیەوە بۆ ڕانیە، بەڵام بەردەوام دەگەڕێتەوە بۆ سنووری شاری هەولێرە. بۆیە داوای لە ڕێکخراوەکانی بواری کۆمەڵگەی مەدەنی و خێرخوازان کردبوو، “بە هانای ئەو ئافرەتەوە بچن”.\nکەمال کەرکووکی: دۆخی کەرکووک و ناوچە کوردستانییەکان لە قۆناغێکی ترسناک دایە\nلەبارەی داخرانی شەقامی 120 مەتریی ھەولێر ڕوونکردنەوە دەدرێت\nئاگرێك لە شوقەكانی زەكەریا كەوتەوە


شه‌هاده‌تی چوار فه‌له‌ستینیی له غه‌ززه\nچوار فه‌له‌ستینیی له که‌رتی غه‌ززه به هۆی ته‌قینه‌وه‌ی ئه وچه‌ک و چۆلانه ی له په‌لاماری ساڵانی رابردوو مابوونه وه، شه‌هید بوون. به پێی راپۆرتی ناوه‌ندی راگه‌یاندنی فه‌له‌ستینیی ، ئه‌مڕۆ (پێنجشه‌ممه) له ته‌قینه‌وه‌یه‌کی سامناک له یه‌کێک له بیناکانی ئۆردوگای "الشابوور " ، له شاری ره‌فه‌ح له باشووری که‌رتی غه‌ززه ، چوار فه‌له‌ستینیی شه‌هید بوون و 30 که‌سی بریندار بوون.\nسه‌رچاوه فه‌له‌ستینییه‌کان ، هۆکاری ئه‌م رووداوه‌یان ته‌قینه‌وه‌ی چه‌ک و چۆله‌کانی به‌جێماو له په‌لاماری هاوینی رابردووی رژێمی زایۆنیی بۆسه‌ر که‌رتی غه‌ززه راگه‌یاندووه.\nئه‌م ته‌قینه‌وه‌یه له کاتی کۆکردنه‌وه‌ی دارو په ردووی ماڵێکی خاپوورکراو له ره‌فه‌ح رووی دا. تائێستا ژمارێکی زۆر له فه‌له‌ستینییه‌کان به هۆی ته‌قینه‌وه‌ی ئه‌و چه‌ک و چۆل و بۆمبایانه‌ی که له په‌لاماری رژێمی داگیرکاری ئیسرائیل به جی ماون شه‌هید یا بریندار بوون.\n" ئه‌گنێس مارسێلۆ " ، سه‌رپه‌رشتیاری گروپی پاک کردنه‌وه‌ی مینه‌کانی رێکخراوی نه‌ته‌وه‌کان سه‌ر به به‌شی ئاشته‌وایی ئه‌م رێکخراوه‌یه ، مانگی ئاوریلی رابردوو رایگه‌یاندبوو نزیک 7 هه‌زار بۆمبا کاری نه‌کردووه و له وێرانه‌کانی په‌لاماری ئیسرائیل بۆسه‌ر غه‌ززه ماوه‌ته‌وه.\nبه‌روار: 2015-08-06 | په‌نجه‌ره: ڕژێمي پيلان | سه‌ردان: 314 | Like: 0


Hanah Hawramy 07/05/2016 - 10:16 بڵاوکراوەتەوە لە هەواڵ/كوردستانی\nگروپە چەكدارەكانی داعش لەناوچە كوردستانییەكانی سنووری پارێزگای دیالە دەركەوتوونەتەوەو بەپێی وتەی بەرپرسانی ناوچەكەش لەنزیك دەریاچەی حەمرین فێرگەی سەربازیان داناوەو لەوێوە ناحیەی قەرەتەپە هاوەن باران دەكەن.\nلەمبارەیەوە بەرپرسێكی یەكێتی رایگەیاندووە، چەند شەوێك لەمەوبەر داعش ناحیەی قەرەتەپەی هاوەن بارانكردووەو بەو هۆیەوە ژمارەیەك خێزان ماڵەكانیان چۆڵكردووە.\n(موحەمەد عومەر) بەرپرسی یەكێتی لە قەرەتەپە بۆ دەنگی ئەمریكا راشیگەیاندووە، هەندێك ناوچە هەن لەنزیك دەریاچەی حەمرین ناوچەی سەختن و داعش رۆیشتۆتە ئەو ناوچانە، كە گومان دەكرێت فێرگەی سەربازی دانابێت و مەشق بەلایەنگرانی بكات.\nچەند شەو لەمەوبەر داعش نزیكەی دە گولە هاوەنی ئاڕاستەی گەڕەكەكانی باشووری رۆژئاوای ناحیەی قەرەتەپە كرد كە دانیشتوانەكەی توركمانی شیعە مەزهەبن و بەو هۆیەوە ژمارەیەك خێزان ماڵ و حاڵیان بەجێهێشت.\nلای خۆشیەوە عەقید (كاوە موحەمەد) فەرماندەی پێشمەرگە لە ناوچە كوردستانییەكانی پارێزگای دیالە، ئاماژەی بەوەكرد گروپە چەكدارەكانی داعش لەناوچەكانی مەندەلی و باشوری خانەقین پەیدا بوونەتەوە، وتیشی، چەند شەو لەمەوبەر هێرشیانكردۆتە سەر رەبیەكانی سوپای عێراق و ژمارەیەك سەربازیان كوشتووە.


بەرێوەچوونی خۆپیشاندان دژی دەوڵەتی تورکیا لە وەڵاتی کانادا\nرۆژی شەممە 12ی ئۆکتوبری 2019 لە شار وانکۆوێری کانادا لەلایەن ماڵی کوردەوە خۆپیشاندانێکی بەرین بە بەشداری حیزب و رێکخراوە سیاسیەکانی کوردستان لە دژی پەلاماری دەوڵەتی تورکیا بۆسەر رۆژئاوای کوردستان بەرێوەچوو.\nشاندێکی کۆمیتەی کانادای سازمانی خەبات بە سەرپەرەستی بەرێز خاتوو تابان قادر بەرپرسی کۆمیتە و کاک عەبدوڵڵا عەبداڵی بەرپرسی بەشی پێوەندییەکانی کۆمیتەی کانادا لەو خۆپیشاندانەدا بەشداریان کرد و دەنگی خۆیان خستە پاڵ دەنگی گەلەکەمان لە رۆژئاوای کوردستان و جینایەتی ئەمجارەی دەوڵەتی تورکیایان مەحکووم کرد.\nڕێکه‌وت: 2019-10-14 08:34:00


سۆرانی مامه‌حه‌مه و نه‌به‌ز و میره، بوون به سیمبوڵی ده‌نگی ئازادی له کوردستاندا! – Denegkan\nسۆرانی مامه‌حه‌مه و نه‌به‌ز و میره، بوون به سیمبوڵی ده‌نگی ئازادی له کوردستاندا!\nده‌سه‌ڵاتداران ده‌یانه‌وێت به خه‌ڵکی بڵێن: ئه‌وه قه‌ده‌ری کۆمه‌ڵگای کوردیه، له سه‌رده‌می ڕزگاریشماندا له ده‌ستی به‌عسیه خوێنڕێژه‌کان، ئه‌و ڕاستیه هه‌یه که ئێمه‌ی (دیموکرات خواز و ئازادی خواز و هه‌ڵگری پرنسیپه‌کانی سۆسیال دیموکرات)کێرڤی خه‌سڵه‌تی جه‌هاله‌تی حیزبایه‌تیمان هێنده به‌رزه که زاڵه به‌سه‌رماندا و ناتوانین خۆمانی لێ ده‌رباز بکه‌ین!. بۆیه ده‌بێت ئێوه‌ی ئازادی خواز له پێناوی ئازدی خۆتان و کۆمه‌ڵگاکه‌تاندا داری ئازادی به خوێن ئاو بده‌ن، ئه‌مه قه‌ده‌ری هه‌میشه‌ییتانه!.\nئه‌و عه‌قڵیه‌ته‌ی ئه‌مڕۆی دنیای مۆدێرن که داوا ده‌کات هه‌موو کێشه کۆمه‌ڵایه‌تی و سیاسیه‌کان به دیالۆگ و دانوستاندن و ئارامی و ئاشتی ده‌بێت چاره‌سه‌ر‌بکرێت، فه‌راهه‌مکردنی ئازادی و دیموکارتی و ڕێزگرتن له بیروڕای ئازاد چاره‌سه‌رێکی باشه بۆ کێشه‌کان، ئه‌م تێزی بیرکردنه‌وانه له به‌رژه‌وه‌ندی حوکمێک نیه که ته‌نها ماف ده‌دا به خۆی بۆ به‌ڕێوه‌بردنی کۆمه‌ڵگا ، کردنه‌وه‌ی ده‌رگای مه‌ده‌نێت و مامه‌ڵه‌کردن له گه‌ڵ دنیای ئازاد و سه‌ربه‌ستدا بڤه‌یه‌له‌لای و دوایهێنان به کورسی حوکمه‌که‌ی به مردنی خۆی ده‌بینێت، بۆیه ده‌بێت هه‌میشه ئه‌و دیدگایه بسه‌پێنێت که وشه‌ی ئازاد و ئازادیه‌کانی کۆمه‌ڵگا ده‌بێت بسه‌ندرێت و نادرێت و خوێنیشی ده‌وێت(داری ئازادی ده‌بێت به‌خوێن ئاوبدرێت،چونکه ئه‌مه قۆناغی گواستنه‌وه‌یه)!. بۆ چاندنی ئه‌م دیدگایه‌ش له ناو کۆمه‌ڵگادا بۆ خۆی ده‌ستپێشخه‌ر ده‌بێت له به‌کارهێنانی هه‌موو جۆره تووندوتیژیه‌ک و به‌رپه‌رچدانه‌وه‌ی هه‌موو ده‌نگێکی ئازاد و به‌رزدا. له کاتێکیشدا که خه‌ڵک ده‌ستیبرد بۆ تووندوتیژی بۆ سه‌ندنی ئازادیه‌کانی ئه‌و کاته ده‌بێت بخرێنه قه‌فه‌زی تاوابارێتی و به تاوان حکوم بدرێن له و دادگایانه‌ی که خۆیان دایانمه‌زراندوه به تاوانی به‌کارهێنانی تووندوتیژی و خیانه‌ت له فه‌ریکه ئازادی و دیموکراتیه‌کانیان، ته‌نانه‌ت ره‌خنه‌ی تووندو زمانی زبریش هه‌ر خیانه‌ته!.\nئێوه ته‌ماشه‌که‌ن، له سه‌روه‌ختی هه‌ڵبژارنده‌کانی 25ی ته‌موزی 2009 دا بۆ په‌رله‌مانی کوردستان هه‌ردوو سه‌رانی ده‌سه‌ڵاتی یه‌کێتی و پارتی ده‌یانوت ئه‌م ئه‌زمونه‌ی کوردستان ته‌نها به هێزی سیاسی گه‌وره‌ی وه‌ک ئێمه ده‌پارێزرێت، ئه‌م لێدوانانه بۆ خه‌ڵک ئه‌وه‌ی ده‌گه‌یاند که وریابن! تا هه‌نوکه‌ش که هاوبشین له گه‌ڵ برا عه‌ربه‌کانماندا له عێراقی ئومه‌ی عه‌ره‌بیدا، به‌ڵام هه‌ڕشه لێکاراوین و ئه‌زمونه‌که‌مان له ترسی ڕووخان ڕزگاری نه‌بووه، خوێنی ده‌وێت ئه‌و خوێنه‌ش ته‌نها به‌ئێمه ده‌درێت، چونکه ئێمه هێزی سه‌رکوتکه‌ر و مییلیشیامان هه‌یه بۆ به‌رگری له ئه‌زمونی کوردستان. کاتێکیش ئه‌گه‌ر تۆی بێ هێز ده‌ته‌وێت ئازاد بیت له‌م ئه‌زمونه ناسکۆڵه‌یامندا و حوکم بگریته ده‌ست ده‌بێت ئاماده‌بیت بۆ خوێندان و خوێن ڕشتن ، له کاتێکدا دیدگای تۆ دیدگایه‌کی کراوه‌یه و بڕوای وایه ده‌بێت به له‌یه‌کتێگه‌یشتن چاره‌سه‌ری کێشه‌کان بکرێت و ئه‌زمونه‌که‌شمان به‌و دیدگایه ناپارێزرێت! ئه‌م لێدوانانه خه‌ڵک فێری ئه‌وه ده‌کات که ته‌نها بڕوای به هێزی له‌شکر هه‌بێت و ته‌نها بارووت و ته‌قه‌کردن تۆ له مردن ڕزگار ده‌کات، واته هه‌مان دیدگای ئۆپۆزسوێنی دژ به ده‌سه‌ڵاتی به‌عسی فاشی . وه‌ک له‌سه‌ره‌وه ئاماژه‌م پێداوه کورد هاوبه‌شه له عێراقدا، به دۆکۆمێنتێکی سیاسی ویاسایی مافه‌کانی تۆمارکراوه ئه‌ویش ده‌ستوری عێراقه ئیتر بۆ پێویست به هێزی له‌شکره بۆ پاراستنی ئه‌زمونه‌که‌مان، ئه‌گه‌ر ئه‌مه ته‌نها بازرگانێتی نیه به پرسی مافه ڕه‌واکانمانه‌وه له لایه‌که‌وه و له لایه‌کی تره‌وه شه‌رعیه‌تدان به هه‌موو ئه‌و تووندوتیژیانه‌ی که‌ده‌کرێت به‌رامبه‌ر به ده‌نگی ( نا) و ده‌نگی به‌رز دژ به نادیموکارتی و به‌رته‌سککردنه‌وه‌ی ئازادیه‌کان له کودستاندا تا هێزه سیاسیه گه‌وره‌کانی وه‌ک یه‌کێتی و پارتی بتوانن خۆیانی پێ بپارێزن له دیدگای نوێ و ئازاد و ئه‌وانیش به به‌رده‌وامی حوکمیان ئه‌زمونه‌که‌مان بپارێزن!!.، یان سه‌رله‌به‌ری ئه‌و دۆکۆمێنته و هه‌موو پرۆسه سیاسیه‌که‌ی عێراق له سه‌ر به‌رژه‌وه‌ندی حیزبه سیاسیه‌کان وقه‌واره سیاسه‌کان داڕێژراوه و هه‌مووی فرتوفێڵی سیاسیه‌و خه‌ڵک له دۆڵیکدا و ئه‌وانیش له دۆڵێکی تردا و فڕی به سه‌ر دیموکراتی و ئازادی و مافی مرۆڤ و یه‌کسانیه‌وه نیه.\nئه‌وه‌تا له دانیشتنی په‌رله‌ماندا بۆ ده‌نگدان له‌سه‌ر کابینه‌ی حکومه‌ته‌که‌ی پارتی و یه‌کێتی به ئاشکرا هه‌موو( نا )کان ڕه‌تده‌کرێته‌وه و په‌رله‌مانتاره حیزبیه‌کانیش ئیمزا کۆده‌که‌نه‌وه بۆ لێسه‌ندنه‌وه‌ی حه‌سانه له‌و په‌رله‌مانتاره به‌رێزه‌ی که ده‌ڵێت نا،نا،نا بۆ وه‌زیری گه‌نده‌ڵ.\nدکتۆر به‌رهه‌م ساڵحی سه‌رۆکی وه‌زیرانیش له لێدوانیدا بۆ رۆژنامه نوسان نیگه‌رانی و توڕه‌یی خۆی بۆ ناشاردرێته‌وه به‌رامبه‌ر به چۆڵکردنی هۆڵی په‌رله‌مان له لایه‌ن ئۆپۆزسیونه‌وه بۆ ڕۆژنامه نوسه‌کان وتی ( ئوپۆزسیون باشه، به‌ڵام به‌و مه‌رجه‌ی روخێنه‌ر و تێکده‌ر نه‌بێت!! نا با واز له‌وه بێنین و بڵێین: ئێمه به هه‌ردولامان ده‌سه‌ڵات و ئۆپۆزسیون ده‌توانین حومه‌تێکی باش پێکبێنین). سۆزانی خاڵه شه‌هابیش جگه له توڕه‌یه‌که‌ی له هۆڵی په‌رله‌ماندا دژ به فراکسوێنی ئۆپۆزسیون، که هێنده توڕه بوو ته‌نانه‌ت سه‌رۆکی په‌رله‌مانیش لێی قبوڵنه‌کرد و داینیشانه‌وه، دواتر له ڕق و قینه‌وه ده‌ڵێت: من ئاماده نیم لێدوان بده‌م بۆ ڕاگه‌یاندنه‌کانی کۆمپانیای وشه!!. هه‌ڵوه‌شاندنه‌وه‌ی وه‌زاره‌تی مافی مرۆڤ که یه‌کێکه له وه‌زاره‌ته پێویسته‌کان بۆ ئه‌مڕۆی کوردستان، ڕه‌تکردنه‌وه‌ی پێشنیاری فراکسوێنی گۆران بۆ دامه‌زراندی وه‌زاره‌تێک به ناوی وه‌زاره‌تی ژنان و کێشه‌ی جه‌نده‌ره‌وه که یه‌کێکه له هه‌ستیارترین کێشه‌ی کۆمه‌ڵایه‌تی، دانانه‌وه‌ی ئاشتی هه‌ورامی به وه‌زیری سامانه سروشتیه‌کان دوای ئه‌و سکاندڵیه‌ی دی ئێن ئۆ و ئه‌م وه‌زیره که ته‌نها خۆسپاندنی پارتی و ته‌حه‌دای ئه‌و ده‌نگه بوو که ده‌ڵێت: ئه‌م وه‌زیره گلاوه له گه‌نده‌ڵیه‌وه. ئه‌مانه هه‌موویان و لێدان و سوکایه‌تی به نه‌به‌ز گۆران بۆ جاری دووهه‌م له یه‌ک کاتدا یه‌ک ده‌گرنه‌وه و ئه‌وه‌مان پێده‌ڵێن: که سه‌رتایه‌کی ترساناک ده‌ستیپێکردوه بۆ کپکردنی ده‌نگی ئازادی و پێشێلکردنی مافی مرۆڤ و به‌رده‌وامی له بێحورمه‌تیکردن و کوشتن و بڕینی ژنان و نایه‌کسانی ژنان و پیاوان له کوردستاندا. بۆیه پێویسته هه‌موو ئازدی خوازانی ڕاسته‌قینه‌ی خه‌ڵک ئه‌مه قبوڵ نه‌که‌ن و به یه‌ک ده‌نگ ڕاوه‌ستن له به‌رامبه‌ر به‌م زریان و باوبۆرانه‌ی که ده‌یه‌وێت به جارێک هه‌موو کۆمه‌ڵگا مێگه‌ل ئاسا لێبخورێت و که‌س بۆی نه‌بێت نقه بکات. ده‌رهێنانی یاسایه‌ک بۆ پشتیوانیکردن له ده‌نگی ئازادی و ڕای ئازادانه و پاراستنی گیان و سه‌ری هه‌موو ئازادیخوازان و ڕۆژنامه‌نوسان هێنده پێویسته چۆته ئاستێکی به‌رزتر له پێویستی په‌یداکردنی قوتی ڕۆژانه‌ی هه‌موان و ماڵ و منداڵمانه‌وه. بۆیه له‌سه‌ر هه‌موو خه‌ڵکی ئازادیخواز و هه‌موو ڕێکخراوه مه‌ده‌نیه‌کان پێویسته هه‌ڕشه‌کردن و لێدان له نه‌به‌زه‌کان به هه‌ڕشه‌یه‌کی گه‌وه‌ره بزانن بۆ سه‌ر هه‌موو کۆمه‌ڵانی خه‌ڵک و چیتر ئه‌مه قبوڵ نه‌که‌ن و به‌رده‌رگا به دادوه‌ره گشتیه‌کانی کوردستان بگرن بۆ لێکۆڵینه‌وه و به‌رزکردنه‌وی ده‌نگ به‌رامبه‌ر به ده‌سه‌ڵات و حوکمه‌تی هه‌رێیمی کوردستان. که‌ته‌نها به‌رپرس له‌م کوشتن و بڕین و سوکایه‌تیکردنه حکومه‌تی هه‌رێمی کوردستان و سه‌رۆکی هه‌رێمی کوردستانه.\nئاوڕنه‌دانه‌وه‌ی جددی و لێنه‌کۆڵینه‌وه له لێدانی نه‌به‌ز گۆران و هه‌موو هه‌ره‌شه‌کانی تر بۆ سه‌ر ڕۆژنامه‌نوسان و نه‌گه‌ڕانه‌وه‌ی موچه و نانی نان بڕاوه‌کانی که به هۆی ده‌نگ پێنه‌دانیان بۆ یه‌کێتی و پارتی تۆڵه‌یان لێکرایه‌وه. لێنه‌کۆڵینه‌وه له تیرۆرکردنی سۆرانی مامه حه‌مه و نه‌دۆزینه‌وه‌ی تاوانبارنی ئه‌م تاوانه‌ی ده‌رهه‌ق به‌و په‌پوله‌ی ئازادیه‌کرا، ئامژه‌یه‌کی ترسناکن بۆ پێشێلکردنی سه‌رتایترین مافی ژیان و ئازادی و دیموکراتی و ته‌واوی پرسی ئازادی ودیموکراتی ومافی مرۆڤ وعه‌داله‌تی کۆمه‌ڵایه‌تی ده‌خه‌نه ژێر پرسیاره‌وه و پێچه‌وانه‌که‌شی ڕاسته و ده‌بێت به سه‌رتایه‌ک بۆبه مه‌ده‌نیکردن و دامه‌زراوکردنی کۆمه‌ڵگای کوردی و گه‌ڕانه‌وه‌ی حورمه‌ت و سه‌روه‌ری بۆ تاک به تاکی ئه‌و کۆمه‌ڵگایه‌و فه‌راهه‌مکردنی دیموکراتی و ئازادی و مافی مرۆڤ و یه‌کسانی ژن و پیاو.\nئه‌گه‌ر جاهیل و بازرگانانی دنیای کوردایه‌تی و ئایدۆلۆژی و حیزبایه‌تی لێگه‌رێن! ئازدی و دیموکراتی و به‌خته‌وه‌ری و کامه‌رانی خه‌ڵکی کوردستان خوێنی گه‌رک نیه، داری ئازادی ئه‌مڕۆ خوێنی ناوێت به قه‌ده‌ر ئه‌وه‌ی لێتێگه‌یشتن و دیالۆگ و مافی مرۆڤ و ئاشتی و یه‌کسانی و مافی هاولاتی بوون و ده‌ستاوده‌ستی ده‌سه‌ڵاتی گه‌ره‌که.\n سۆرانی مامه حه‌مه و ئه‌حمه‌د میره و نه‌به‌ز گۆران که بوون به سیمبوڵی ده‌نگی ئازادی، بۆیه ده‌نگیان به‌رز نه‌کرده‌وه که خوێنیان بڕێژرێت، به‌ڵکو له پێناوی دیالۆگ و ڕه‌خنه‌و ده‌رخستنی ڕاستیه‌کاندا ده‌نگیان هه‌ڵبڕی که ئه‌م ده‌نگ هه‌ڵبڕینه له هه‌موو ئه‌و وڵاتانه‌ی که حوکمی یاسا و دیموکارتی تێدایه نه‌ک هه‌ر خوێنیان ناڕێژرێت به‌ڵکو گوێیان لێده‌گیرێت و ده‌ستخۆشیان لێده‌کرێت وه‌ک چاودێری رۆژنامه نوس و که‌سانی ڕۆشنبیر.\nPrevious ژن و پیاوێکی کورد له‌کاری سه‌رشه‌قامه‌کانه‌وه گه‌شتنه کۆشکی مه‌لیکی سوید و خه‌ڵاتکران\nNext تیرۆر کردن و لێدانی ڕۆژنامه‌نووسان شوره‌ییه بۆ ده‌سه‌ڵاتی کوردی!


سبەینێ بانگەشەی هەڵبژاردن دەستپێدەکات – کوردی – RojNews.News\nسبەینێ بانگەشەی هەڵبژاردن دەستپێدەکات\n28/02/2020 - 9:21:44 pm\nسێشەممە, 4 سبت 2018 – 09:33 ڕۆژنیوز- بڕیار محەمەد\nبەپێی بڕیاری کۆمسیۆنی باڵای سەربەخۆی هەڵبژاردن و ڕاپرسیی هەرێمی کوردستان سبەینێ ٥/ئەیلول، بانگەشەی لیست و قەوارە و کاندیدەکان بۆ هەڵبژاردنی پەرلەمانی هەرێمی کوردستان دەستپێدەکات، کە بڕیارە لە ٣٠/ئەیلول ئەنجام بدرێت.\nهەرچەندە لە ٦/تشرینی دووەمی/٢٠١٧ خولی چوارەمی پەرلەمانی هەرێمی کوردستان کۆتایی هات و بەپێی یاسای هەڵبژاردنی پەرلەمانی هەرێمی کوردستان دەبوو ٤٥ ڕۆژ پێش تەواوبوونی خولی پەرلەمان واتا لە مانگی ئەیلولی ساڵی ڕابردوو هەڵبژاردن بەڕێوەبچوایە، بەڵام لە ڕۆژی ٢٤/تشرینی یەکەم، بەبێ گەڕانەوە بۆ خەڵک و بەبێ ئامادەبوونی فراسیۆنی گۆڕان و کۆمەڵ، پەرلەمان تەمەنی خۆی درێژکردەوە و هەڵبژاردنەکانی بۆ ماوەی هەشت مانگ دواخست، دواتر لە ڕۆژی ٨/ ئایار نێچیرڤان بارزانی، سەرۆکی حکومەتی هەرێمی کوردستان بڕیاریدا، کە لە ڕۆژی ٣٠/ئەیلول/٢٠١٨ هەڵبژاردنی پەرلەمان ئەنجام بدرێت.\nحكومەتی هەرێمی كوردستان بۆ بەڕێوەچوونی پرۆسەی هەڵبژاردنەکە لە ٢٢ ملیۆن دۆلاری خستووەتە سەر حسابی كۆمیسیۆنی هەڵبژاردنەكان.\nپاشان، كۆمسیۆنی باڵای سەربەخۆی هەڵبژاردن و راپرسیی هەرێمی كوردستان دەستی بە ئامادەكاریەكانی كرد بۆ ئەوەی لە وادەی خۆیدا پرۆسەكە بەرێوەببات، بەڵام گفتوگۆ لەنێوان لایەنەکان هاتە ئاوارەوە بۆ دواخستنی هەڵبژاردن و سەرەتا یەکێتی نیشتیمانی کوردستان داوای دواخستنی کرد، هەرچەندە بە فەرمیی ڕاینەگەیاند، بەڵام لە کۆبوونەوەی لەگەڵ لایەنەکان داوای دواخستنی کرد، دوابەدوای ئەویش بزوتنەوی گۆڕان پشتیوانیی داواکەی یەکێتی کرد و هەتا ئێستاش هەوڵی ڕازییکردنی لایەنەکانی دیکە دەدەن بۆ دواخستنی هەڵبژاردن.\nپارتی دیموکراتی کوردستان عێراق، جەختدەکاتەوە، کە پێویستە هەڵبژرادن دوانەخرێت، کۆمەڵ و یەکگرتووی ئیسلامی-ش لە لێدوانە فەرمییەکانیاندا ئەنجامدانی هەڵبژاردن لە وادەی خۆیدا بە گونجاو دەزانن.\nهەوڵەکانی دوخاستنی هەڵبژاردن کۆمسیۆنی لە کارەکانی ڕانەگرت و بەردەوام بوون لە ئامادەکاریی، لەیەكەم قۆناغیشیدا كۆمسیۆنی باڵای سەربەخۆی هەڵبژاردن و راپرسی دەستی كرد بە پاككردنەوەی تۆماری دەنگدەران لە ماوەی ٤٥ رۆژدا لیستی تۆماری دەنگدەران ئامادەبوو، بەڵام دواتر رەخنەی بەشێك لە هێزو لایەنە سیاسیەكانی لێكەوتەوە پێان وابوو، كە ئەو تۆمارە هێشتا تۆمارێكی دروست نیەوە ناوی مردوو دووبارەی تێدایە، وە گومانەکان لەسەر کۆمسیۆن نەڕەوینەوە بۆ بەڕێوەبردنی هەڵبژاردنێکی پاک، بۆیە هەریەكە لە هاوپەیمانیی بۆ دیمكراسیی و دادپەروەریی حزبی زەحمەتكێشانی كوردستان بایکۆتی پرۆسەکەیان کرد.\nلەدوای ئەم هەنگاوەش، پرسەی پێشكەش كردنی ناوی قەوارەكان پێشكەشی كۆمسیۆن كرا لەلایەن حزبە سیاسیەكانی، كە ژمارەیان ٣٨ قەوارەی سیاسییە و بەشدارییدەكەن لە هەڵبژاردنەكانی پەرلەمانی كوردستان پەسەندكراون و ٣ قەوارەش ڕەتكراونەتەوە، كە یەكێك لە قەوارەكانی تەڤگەری ئازادیی كۆمەڵگای كوردستان بوو، بەپێچەوانەی یاسا و بە بڕیاری حزب، لە هەڵبژاردنەکە دوورخرایەوە، لە ٧/تەموز-یش دەستکرا بە وەرگرتنی لیستی ناوی کاندیدەکان.\nلە هەر سێ پارێزگەكەی هەرێمی كوردستان ١٧٣ بنكەی لاوەکیی دەنگدان هەیە (هەولێر ٥٣ بنكە، سلێمانی ٧٩ و دهۆك ٤١)، هەر یەك لەو بنكەش لە چەند بنکەیەکی سەرەکیی دەنگدان پێكدێن لە هەولێر ٤٩٨ بنکە، سلێمانی ٧٤٠ و دهۆك ٢٥٦ بنکەی دەنگدان هەیە.\nبنكەكانی دەنگدانی هەولێر پێكدێن لە دوو هەزار و ٣٤٠ وێستگە، سلێمانی دوو هەزار و ٧٥٣ وێستگە و دهۆك هەزار و ٤٨١ وێستگە.\nبۆ بەڕێوەچوونی هەر هەڵبژاردنێكیش هەولێر پێویستی بە ١٤ هەزار و٦٨٨ فەرمانبەر هەیە، سلێمانی ١٦ هەزار ١١٠ فەرمانبەر و دهۆك هەشت هەزار ٩٤١ فەرمانبەر.\nلە دواین قوناغیشدا كۆمسیۆنی باڵای سەربەخۆی هەڵبژاردن و راپرسی هەرێمی كوردستان بریاریدا كاتژمێر ١٢ شەوی ٥/ئەیلولی/٢٠١٨ بانگەشەی کاندید و لیست و قەوارە سیاسیەكان دەست پێبكات تا ٨ی بەیانیی ٢٨/ئەیلول بەردەوام بێت.\nبڕیارە ئەمڕۆ کاتژمێر ١٠:٠٠ کۆمسیۆنی باڵای سەربەخۆی هەڵبژاردنو ڕاپرسیی هەرێمی کوردستان، لە شاری هەولێر کۆنگرەیەکی ڕۆژنامەنووسیی ببەستێت و دواین زانیارییەکان لەبارەی پرۆسەکەوە بخاتەڕوو، هەروەها ناوی کاندیدە پەسەندکراوەکان بڵاوبکاتەوە.\nیەپەگە لەدژی هێزە داگیرکەرەکان زنجیرە چالاکییەکی ئەنجامدا\nخۆپیشاندەران ڕێگای سەرەکیی سۆران – برادۆست دادەخەن


فڕۆکەیەکی ئۆکرانی لە فڕۆکەخانەی کابولەوە بەرەو ئێران ڕفێندراوە\nوەزارەتی دەرەوەی ئۆکرانیا ئاشکرایکرد، لە چەند ڕۆژی ڕابردوودا، فڕۆکەیەکیان، کە بۆ گەڕانەوەی ئۆکرانییەکان لە ئەفغانستان دابینکرابوو، لەلایەن کەسانی نەناسراوە ڕفێندراوە بەرەو ئێران.\nوەزارەتی دەرەوەی ئۆکرانیا باسی لە هۆکاری ڕفاندنی فڕۆکەکە و وردەکارییەكەی نەکردووە، بەڵام ئاماژەی بەوەکردووە، فڕۆکەکە بەرەو شاری مەشهەد لە ئێران ڕۆشتووە.\nلای خۆیەوە دامەزراوەی فڕۆکەوانیی ئێرانی لە ڕاگەیەندراوێکدا هەواڵی ڕفاندنی فڕۆکەیەکی ئۆکرانی بەرەو ئەو وڵاتە ڕەتکردووەتەوە و بێئاگایی خۆی لەو ڕووداوە ڕاگەیاندووە.\nبەلام سەرچاوەیەکی ئاگادار لە فڕۆکەخانەی مەشهەدەوە ئاشکرایکردووە، “بەڵێ فڕۆکەکە گەیشتووەتە فڕۆکەخانەی مەشهەد و داوای بەنزینی کردووە و پاشان لە دەرفەتێكدا فڕیووەتەوە.\nبەهۆی ئەو دۆخە ئاڵۆزەی دوای کەوتنی حکومەتی ئەفغانستان و گەڕانەوەی چەکدارانی تاڵیبان لە فڕۆکەخانەی “حامید کارزای” لە کابول دروستبووە، ڕۆژانە ئاڵۆزی و شەڕ و کوشتن دەبینرێت و خەڵکێکی زۆر دەیانەوێت بەهەر نرخێک بێت وڵات جێبهێڵن.\nپۆلیسی دارستان: بەهۆی خەمساردیی هاوڵاتییانەوە لە قەزای دوکان 100 داری سروشتی سووتان\nلەگەڵ مەكتەبی سیاسیی تاڵیباندا كۆبووەوە\nعەلی قەرەداغی: پشتیوانیی براكانمان دەكەین\nد. عەلی قەرەداغی، ئەمینداری گشتیی یەكێتیی جیهانیی زانایانی مسوڵمان لە دەوحەی پایتەختی قەتەڕ لەگەڵ مەكتەبی سیاسیی بزوتنەوەی تاڵیباندا…\nڕوحانی: ئەمریكا دەتوانێت بە ئاسانی بگەڕێتەوە ناو رێککەوتنە ئەتۆمییەکە\nحەسەن رۆحانی سەرۆکكۆماری ئێران ئەمڕۆ چوارشەممە 9ی كانونی یەكەم رایگەیاند، “ئەمریکا دەتوانێت زۆر بە زوویی بگەڕێتەوە ناو رێککەوتننامەی…\nبەرپرسێکی سوپای پاسداران: ئەندامانی سوپا و بەسیج نابێت ڤاکسینی کۆرۆنای ڕۆژئاوا لە خۆیان بدەن\nجێگری بەڕێوبەری فەرمانگەی هەماهەنگی سوپای پاسداران داوا لە ئەندامانی سوپا و بەسیج دەکات ڤاکسینی کۆرۆنا نەدەن لە خۆیان…\nئاگرێکی گەورە لە شاری بوشەهری ئێران کەوتەوە\nلە شاری بوشەهری ئێران، ئاگرێکی گەورە کەوتەوە، کە وێستگەی ئەتۆمیی بوشەهر-ی لێیە، بەپێی وتەی بەرپرسانی شارەکە، ئاگرەکە بەخێرایی…


سه‌ربه‌ستی له ئیسلامدا - احمد كاكه محمود\nموضوع: سه‌ربه‌ستی له ئیسلامدا - احمد كاكه محمود الأحد مايو 15, 2016 9:18 pm\nسه‌ربه‌ستی له ئیسلامدا\nنووسینی: احمد كاكه محمود\nچاپی ساڵی 1404ك-1983ز به‌غدا\nئایا سه‌ربه‌ستی كامه‌یه...؟ بریتیه له ئاشوبه و ئاژاوه نانه‌وه‌و به‌ره‌ڵایی و راكردن له‌یاسا..؟ به ئلره‌زوو ڕابوێری .. ته‌ماشای شه‌ره‌فی ئه‌م و ئه‌و بكات..؟ هه‌موو كه‌س ده‌ست له شه‌ره‌ف و نامووسی بشؤرێ...؟ جه‌رده‌یی بكرێ..ز گزیكاری و خیانه‌ت..به‌رتیل..؟ سوو خواردن...؟داماڵینی به‌رگی عیزه‌ت و شه‌ره‌ف..؟\nئه‌م كتێبه، چمكیكی سه‌ربه‌ستی نیشان ئه‌دات له ئیسلامدا، به‌تایبه‌ت له‌م چه‌ند خاڵانه‌ی خواره‌وه:\n- نرخ و ڕێزی كرێكار له ئیسلامدا.\n- خه‌شم و قینی ئیسلام له بێ كاره‌و ته‌ممه‌ڵ و ده‌ست پانكردنه‌وه ( سواڵ ).\n- بایه‌خ و ڕێزی ئافره‌ت له ئیسلامدا، له‌گه‌ڵ چاوگێڕانێك به یاساكانی تری جیهاندا.\n- زیانه‌كانی عه‌ره‌ق و بیره.\n- زیانه‌كانی تێكه‌ڵاوی نێرینه‌و مێیینه.\n- به‌راوردێكی یاسای ئابووری.\nداگرتنی ئه‌م كتیبه\nموضوع: رد: سه‌ربه‌ستی له ئیسلامدا - احمد كاكه محمود الأربعاء مايو 18, 2016 6:27 pm\nله به‌هاری 1950زایینیدا له وه‌رزێكی زۆر به‌پیت و به‌ره‌كه‌تی ئه‌و ساڵه‌دا كۆرپه‌یه‌كی ده‌ست و په‌نجه جوان و چاوڕه‌ش و چاوگه‌ش له دامێنی دایه خاتوونی زه‌حمه‌ت كێش دێته دونیاوه‌و له پاڵ چیا سه‌ركه‌ش و دوژمن به‌زێنه‌كانی یالاَنپێی سه‌رفرازدا ، پاشان كه ده‌كه‌وێته سه‌رپێ كۆمه‌ڵێ ڕه‌وشتی جوانی موسڵمانانه‌ی هه‌ر به‌مناڵی پێوه دیار بوو ، زۆر گوێ ڕایه‌ڵی دایك و باوكی بوو ، به هه‌ر لایه‌كدا بیان ناردایه به‌بێ لاكردنه‌وه گوێڕایه‌ڵیان بوو ، له خوار ته‌مه‌نی حه‌وت ساڵییه‌وه دایك و باوكی به‌ڕێزی ، خوا ئه‌یخاته دڵیانه‌وه كه بینێرنه به‌ر خوێندنی زانسته شه‌رعییه‌كان ، بۆیه دایكی به‌رێزی ئه‌یخاته سه‌ر كۆڵی ماندونه‌ناسیی و ده‌یباته خزمه‌تی یه‌كه‌م مامۆستای وانه شه‌رعییه‌كان جه‌نابی مامۆستا ( سید حسێن ) هه‌ر له دێی یالاَنپێی زێدی مامۆستا ئه‌حمه‌د واته: له ساڵی (1957)ـه‌وه ئه‌نێررێته به‌ر خوێندنی شه‌رعی . وه یه‌كه‌م مامۆستای وانه شه‌رعییه‌كان بۆ مامۆستا ئه‌حمه‌د مامۆستا ( سید حسین ) بوو كه خه‌ڵكی كوردستانی ئێران بوو ، - له ساڵی 1987 _ 1988 كاتێ مامۆستا مه‌لا ئه‌حمه‌دو هاوه‌لاَنی هیجره‌تیان كرد بۆ ئێران له شاری مه‌ریوان مامۆستا سید حسین كه مامۆستا ئه‌حمه‌دی بینییه‌وه به‌و هه‌موو رۆشنبیریی و كه‌سایه‌تیی و سه‌ركرده‌وه ، زۆر خۆشحاڵی ده‌ربڕی به‌وه‌ی كه یه‌كێ له قوتابیه‌كانی ساڵی ( 1957 )ـی بۆته یه‌ك له‌سه‌ركرده‌و هه‌ڵكه‌وتوانی جیهان و سه‌ركردایه‌تی موجاهیدان ده‌كات - جه‌نابی مامۆستا له‌گه‌ڵ (12) كه‌سی تری گوندی یالاَنپێ كه ئێسته زۆربه‌یان ماون نێردرانه به‌ر خوێندن و بۆ هه‌ر نه‌فه‌رێ مانگی (250) فلس یارمه‌تی بۆ مامۆستای وانه وتنه‌وه ته‌رخان كرا ، له نێو هاوه‌ڵه‌كانیدا ووریایی و زیره‌كی و گوێڕایه‌ڵی مامۆستا بوبووه جێی سه‌رنجی مامۆستاكه‌ی ، دایك وباوكی مامۆستا ئه‌حمه‌دیش به‌رده‌وام بوون له خزمه‌تكردنی جه‌نابی مامۆستا سید حسین ، چونكه هیواو ئه‌مه‌لێكی گه‌وره‌یان بۆ كۆرپه‌كه‌یان هه‌بوو . پاش ئه‌وه‌ی ماوه‌یه‌كی زۆر لای مامۆستا سید حسین ده‌مێنێته‌وه و دوایی ئه‌نێردرێته گوندی (ته‌پی سه‌فای سه‌رو) و له‌وێش لای جه‌نابی مامۆستا سید نجم الدین -به‌ره‌حمه‌ت بێت- درێژه به زانسته شه‌رعیه‌كان ده‌دات .پاشان ده‌نێردرێته گوندی (هانه‌ی دن) له‌وێش لای جه‌نابی مامۆستا مه‌لا موسته‌فای ڕه‌حمه‌تی درێژه به‌وانه‌كانی ده‌دات ، پاشان له‌گه‌ڵ به‌ڕێزان مامۆستا مه‌لا ئه‌حمه‌دی نیعمه‌تیی و مامۆستا مه‌لا عیزه‌ت هه‌رسێ كیان له شاره‌كانی كوردستانی ئێراندا به شوێن خوێندندا هه‌نگاو هه‌ڵده‌گرن . پاش ماوه‌یه‌ك ده‌گه‌ڕێنه‌وه كوردستانی عێراق و له شاری خورماڵ له مزگه‌وتی عبدالله ی كوڕی عومه‌ر له خزمه‌ت جه‌نابی م . مه‌لا محمدی مه‌لا به‌ها درێژه به‌خوێندن ده‌ده‌ن ، پاش ئه‌وه نزیكه‌ی ساڵێكیش له‌گوندی (نه‌وێ) له‌گه‌ڵ به‌ڕێز م. عبدالرحمن حه‌یدری وانه‌ی ئاینییان خوێندووه‌و پاشانیش بۆ ته‌واوكردنی خوێندنه‌كه‌ی چووه‌ته خزمه‌ت عه‌للامه جه‌نابی م . مه‌لا عوسمان عبدالعزیزو هه‌ر له خزمه‌ت ئه‌ویشدا ئیجازه‌ی مه‌لایه‌تی وه‌رگرتووه .ساڵی 1967 كه په‌یمانگای ئیسلامی له هه‌ڵه‌بجه كراوه‌ته‌وه مامۆستا چووه‌ته ئه‌وێ و ساڵی 1971 په‌یمانگای ته‌واو كردووه . وه له سه‌ره‌تای پێكه‌وه‌نانی ژیانی هاوسه‌ریدا پێنج تا شه‌ش مانگ له‌گه‌ڵ هاوسه‌ری به‌ڕێزی له گوندی (شیره‌مه‌ڕ) وه‌ك پێش نوێژو وتاربێژ ماوه‌ته‌وه ، وه له‌و ساڵه به‌دواوه بۆ گوندی (بناوه‌سوته)ی سه‌ر به‌قه‌زای پێنجوێن هیجره‌ت ده‌كه‌ن و له‌وێ چوار ساڵ ئه‌مێننه‌وه‌و خوای گه‌وره دوو جگه‌ر گۆشه‌یان به‌ناوی فاروق و عیرفان پێ ده‌به‌خشێ ، پاشان له 1974 _ 1975 له شاری پێنجوێن له گه‌ڕه‌كی به‌رزان له مزگه‌وتی به‌ركێو ده‌بێته پێش نوێژو وتاربێژی ئه‌وێ . پاش نه‌كسه‌كه‌ی 1975 ی گه‌لی كورد ده‌گه‌ڕێته‌وه بۆ شارۆچكه‌ی خوڕماڵ و له‌وێ له‌مزگه‌وتی مه‌لا عبدالله‌ی گوڵپیی ده‌بێته پێش نوێژو وتاربێژ ، كه ئه‌وكاته سه‌حوه‌ی ئیسلامی زۆر لاواز بوو ، مامۆستا زۆر بوێرانه ته‌فسیری ئایه‌ته‌كانی قورئانی ده‌كردو خه‌ڵكی ده‌ڤه‌ره‌كه‌ی له سیاسه‌ت و ئاكاره‌چه‌وته‌كانی ڕژێمی به‌عس به ئاگا ده‌هێنایه‌وه و خه‌ڵكێكی زۆر له شوێنه‌كانی ده‌ره‌وه‌ی خورماڵ ئاماده‌ی وتاره‌كانی هه‌ینیی ده‌بوون ، وه هه‌ر له‌وێش كۆمه‌ڵێ لاوی خواویست به‌ده‌رس و وتاره‌كانی پێگه‌یاند ، كاتێك كه به‌عسیه‌كان زانیان جه‌نابی مامۆستا كاریگه‌ری زۆری له خه‌ڵكی ناوچه‌كه كردووه‌و بۆ لای ئیسلام ڕای كێشاون ، ئیتر به‌ربوونه نانه‌وه‌ی پلان و ئاژاوه به مه‌به‌ستی دوور خستنه‌وه‌ی مامۆستا له‌و ده‌ڤه‌ره‌دا ، ئه‌وه‌بوو دوای وتارێكی رۆژی هه‌ینیی سێ ( 3 ) جه‌ندرمه‌ی ئه‌منی خورماڵ ته‌قه‌یان له ده‌رگای ماڵی مامۆستا داوه‌و به خێزانی به‌ڕێزیان وتووه : جه‌نابی مامۆستا لێره‌یه ؟ ئه‌ویش وتویه‌تی : به‌ڵێ فه‌رموون .. ئه‌وانیش نه‌هاتبوونه ژووره‌وه و، وتبوویان به‌ئه‌رك نه‌بێت ئیشمان به جه‌نابی مامۆستایه ( 5) ده‌قیقه ده‌چین تا مه‌ركه‌زو ته‌شریف دێنێته‌وه ، پاشان ئه‌م لاو ئه‌ولای مامۆستایان ماچ كردووه‌و بردویانه بۆ مه‌ركه‌ز . له وێشه‌وه به سه‌یاره‌یه‌كی داخراو به‌په‌له گه‌یاندویانه‌ته ئه‌منه سووره‌كه‌ی سلێمانی و فه‌تره‌یه‌ك له‌وێوه ماوه‌ته‌وه و زیندان كراوه .له ساڵی 1982 له دوای بڵێسه‌ی شه‌ڕی ئێران و عێراق وه‌ك خه‌ڵكی خورماڵ ئاواره‌ی شارۆچه‌كه‌ی سیروان بوو ، له‌وێش كۆمه‌ڵێ به‌رهه‌می باشی پێشكه‌ش به بانگه‌وازی ئیسلامی كرد ، وه له سیروان وه‌ك پێش نوێژو وتاربێژی مزگه‌وتی گه‌وره‌ی ئه‌وێ تا ساڵی 1987 مایه‌وه .له ساڵی ( 1987 ) له‌گه‌ڵ ده‌سته‌یه‌ك له زانایانی نوخبه‌ی ناوچه‌كه هیجره‌تیان كرد بۆ كۆماری ئیسلامی ئێران ، وه له‌به‌ر به‌رژه‌وه‌ندی ئایینه‌كه‌یان ده‌ستیان له زێدو كه‌س و كار هه‌ڵگرت ، له ئێرانیش یه‌كێك بوو له‌و زانا به‌جه‌رگانه‌ی كه فه‌توای كوفری ڕژێمی سه‌دامیان دا ، پاشان وه‌ك ده‌سته‌ی دامه‌زرێنه‌رانی بزووتنه‌وه ، بزوتنه‌وه‌یه‌كی چه‌كداریی جیهادیان دژی زوڵم و زۆری به‌عس دامه‌زراندو بوویه ئه‌ندامی مه‌كته‌بی سیاسی.به‌ر له ڕاپه‌ڕینیش له خه‌باتی شاخدا ڕۆڵێكی كاریگه‌ری هه‌بوو له گه‌رم كردنه‌وه‌ی لاوه‌كان و وه‌ك مه‌فاریز بۆ سه‌ر باره‌گاكانی ڕژێم له سه‌رگه‌ت و یالاَنپێ و سوورێن و هه‌ورامان و فه‌تواكانی جه‌نابیان زۆر جێی متمانه‌ی لاوانی بزووتنه‌وه بوون ، ده‌ست و ده‌ورێكی بێ وێنه‌ی دانابوو له باره‌گاكانی بزووتنه‌وه‌دا ، قوتابخانه‌یه‌كی ئه‌خلاقیی و فیكریی دروست كردبوو له نێوان موجاهیدانی ئوردوگاكانی دزڵیی و باراماوادا ، به جۆرێك كاریگه‌ری له‌و خه‌ڵكه كردبوو له بچوكترین كاروباریاندا پرس و ڕایان به‌و ده‌كرد ، وه له‌كۆنگره‌ی یه‌كه‌می بزووتنه‌وه‌دا له‌به‌ر ده‌ست پاكیی و لێهاتوویی پله‌ی مه‌كته‌بی سیاسی به‌ده‌ست هێنا له‌ساڵی ( 1987 ) دا . له‌پێكه‌وه ژیان له‌گه‌ڵ هێزه سیاسیی و ئازادیخوازه‌كانی نێو گۆڕه‌پانی كوردستان ، عه‌قڵ و سه‌لیقه‌یه‌كی برایانه‌و ژیرانه‌ی هه‌بوو هه‌میشه خوازیاری ئه‌وه‌بوو كه به پێوه‌ری شه‌رع هه‌ماهه‌نگیی له‌گه‌ڵ لایه‌نه كوردستانییه‌كاندا بكرێ و ماندوو بوونییان و هه‌وڵ و زه‌حمه‌تیان بخوێنرێته‌وه .. كه شه‌ڕی عێراق و ئێران به بڕیاری ( 598 )ـی نه‌ته‌وه یه‌كگرتووه‌كان له ساڵی ( 1988 ) ڕاگیرا ، هه‌ڵویستی زۆر مه‌ردانه‌یان هه‌بوو ، جه‌نابیان موجاهیدانی هێزی هه‌ورامانی بزووتنه‌وه‌ی ئیسلامیی نارده‌وه سه‌ر خاكی عێراق ، كه ئه‌وكات بزووتنه‌وه‌ی كوردی له‌وپه‌ڕی داڕوخاندا بوو ، پاشان له چیای ڕه‌نگین باره‌گایان دانایه‌وه ، له هات و چۆی مامۆستادا بۆ سه‌ردانی موجاهیدانی باره‌گاكان زۆر جار له سه‌ر سنووری ئێران له لایه‌ن پاسدارانه‌وه ئه‌و په‌ڕی ئازاری ڕۆحی ده‌دراو ، زۆرجاریش مامۆستایان ده‌پشكنی ، به‌لاَم ئه‌و هه‌ر كۆڵی نه‌ئه‌دا له‌به سه‌ركردنه‌وه‌ی موجاهیداندا .\nسەرچاوە: ماڵپەڕی مامۆستا ئەحمەد کاکە مەحموود، عابد کاکە مەحموود\nموضوع: رد: سه‌ربه‌ستی له ئیسلامدا - احمد كاكه محمود الأربعاء يناير 31, 2018 10:20 am


بڕیارێکى نوێ لەبارەى ئەو کەمپانەوە کە ژن و منداڵى داعشیان تێدایە دەرکرا\nپۆستە ئیدارییەکانی سلێمانی یەکلایی کرانەوە\nسبەی پارەی ئەم توێژە دابەشدەکرێت\nنوێترین زانیاری لەبارەی دۆخی تەندروستی قادری حاجی عەلی\nحکومەتى عێراق بڕیاریدا ئەو کەمپانە دابخات کە ژن و منداڵى داعشیان تێدایە و جێگرى پارێزگارى موسڵیش دەڵێت، نازانن دانیشتووانى ئەو کەمپانە بۆ کوێ بەرن.\nرەفعەت سمۆ جێگرى پارێزگارى موسڵ بە میدیاکانى پارتى راگەیاندووە، حکومەتى ناوەندى بڕیاریداوە سەرجەم ئەو کەمپانە دابخات کە ژن و منداڵى داعشیان تێدایە، دەشڵێت، کێشەى سەرەکى ئەوان ئەوەیە ئەگەر حکومەتى عێراق ئەو کەمپانە دابخات ئەوان نازانن ئەو ژن و منداڵى داعشانە بۆ کوێ بەرن و لە کوێ نیشتەجییان بکەن، چونکە بە وتەى جێگرى پارێزگارى موسڵ زۆربەیان بیر و ئایدۆلۆژیاى داعشیان تێدا ماوە و دەبنە مەترسى بۆ کۆمەڵگە.\nرەفعەت سمۆ ئاماژەى بەوەشکردووە، ٢٢ کەمپی ئاوارەکان لە ھەرێمی کوردستان بوونیان هەیە، کە هەندێک لە دانیشتوانەکانیان خەڵکى شەنگالن و کێشەیان ھەیە، چونکە بە ھۆکاری ئەمنی ناتوانن بگەڕێنەوە و چەندین ھێزی نافەرمی لە شنگال ھەن و خەڵک بە ناوچەیەکی گونجاوی نازانن بۆ گەڕانەوە."\nجێگرى پارێزگارى موسڵ لەبارەى ئەو ئاوارانەى بە هۆى شەڕى داعشەوە روویان لە شارەکان هەرێم کردووە رایگەیاند، لە لایەن حکومەتى فیدراڵیەوە چەند بنکەیەک بۆ قەرەبووکردنەوەیان کراوەتەوە و بەڵام هێشتا ئەو ئاوارانە قەرەبوویان وەرنەگرتووە.


ڕزگاركردنی موسڵ و مه‌ترسی شه‌پۆلێكی تری ئاواره‌بوون …. 4 – Dengekan\nbyRasul Boskeni\tSeptember 24, 2016\tGeneral, Opinion\nهاتن و مانه‌وه‌ی ئاواره‌كان وه‌ك كێشه‌یه‌كی ئاڵۆز\nسه‌رهه‌ڵدانی جه‌نگی داعش و په‌ره‌سه‌ندنی كێشه تائیفیه‌كان له عیراق ئاواره بوونی عه‌ره‌به سوننه‌كانی بۆ كوردستان لێ كه‌وته‌وه، له‌سه‌ره‌تادا به‌مه‌به‌ستی پارێزگاری له ژیان و دوور كه‌وتنه‌وه له‌شه‌ڕ كۆچیان كرد، خۆشیان باوه‌ڕیان وابوو ئه‌مه كێشه‌یه‌كی كاتیه و بۆ ماوه‌یه‌كی دیاری كراو له كوردستان ده‌مێننه‌وه، دواتر له‌هه‌ر ده‌رفه‌تێكی گونجاو دا ده‌گه‌رێنه‌وه سه‌ر زێدی خۆیان، به‌ڵام له‌ئه‌نجامی دریژه‌كێشانی شه‌ڕ و نیشته‌جێ بوونی نیمچه ئازادی له‌ناو شار و شارۆچكه‌كان و تا ڕاده‌یه‌كی باش ئارامتر له ژیانی پێشوویان، هه‌ندێك جار دۆزینه‌وه‌ی كار و جێگیربوون یاخود دوای بڕیاردانی به‌غدا به‌گواستنه‌وه‌ی فۆرمی خۆراكی ئاواره عه‌ره‌به‌كان بۆ شوێنی نیشته‌جێ بوون، دواتریش گواستنه‌وه‌ی تۆماری باری كه‌سێتی هیچ پێناچێت وا زوو بگه‌ڕێنه‌وه یان دوور نیه هه‌ر نه‌گه‌ڕێنه‌وه، لێره‌دا دیارده‌كه گۆڕانی به‌سه‌ر دادێت، له شێوه‌یه‌كی داڵده‌دان و مافی مرۆڤه‌وه ده‌گۆڕێت بۆ سه‌رهه‌ڵدانی ته‌نگژه‌ی سیاسی و گۆڕینی دیموگرافی، هیچ دوور نیه ئه‌مه‌ش له داهاتوودا كێشه‌ی كۆمه‌ڵایه‌تی لێ بكه‌وێته‌وه، تاێستا هاووڵاتیانی كوردستانیش به‌چاوی میوان و ئاواره‌یی لێیان ده‌ڕوانن، پێیان وایه له ده‌رفه‌تێكی نزیك و گونجاودا ده‌گه‌ڕێنه‌وه بۆ شوێنی پێشووی خۆیان، هه‌موو ئه‌مانه‌ش په‌یوه‌ندیان به‌كۆتایی هاتنی شه‌ڕی داعشه‌وه هه‌یه، ئایا ئاواره‌كان ئاماده‌ن بگه‌ڕێنه‌وه بۆ زێدی خۆیان له‌كاتێكدا به‌قسه‌ی ڕاگه‌یاندنه‌كان بێت عه‌ره‌بی شۆڤێنی شیعه هه‌ر نه‌بێت به‌شێكی خانووه‌كانیان له‌گه‌ڵ زه‌وی ته‌خت كردوون، به‌گه‌ڕانه‌وه‌شیان مه‌ترسی بۆ سه‌ر ژیانیان په‌یدا ده‌بێت، ئه‌وان هیچ دڵیان به‌م گه‌ڕانه‌وه‌یه خۆش نیه، به‌ڵام له درێژه‌ی مانه‌وه‌یان له كوردستان هیچ دوور نیه كۆمه‌ڵێك كێشه سه‌ر هه‌ڵبدات، تائێستا كاربه‌ده‌ستانی حكومه‌تی هه‌رێم به‌كێشه‌یه‌كی گه‌وره‌ی نابینن، وه‌ك چۆن له‌كاتێ حكومه‌تی عیراق بڕیاری گواستنه‌وه‌ی فۆرمی خۆراكی دا بۆ ئاواره‌كان بۆ شوێنی نیشته‌جێ بوون و دواتریش گواستنه‌وه‌ی تۆماری ناسنامه‌ی باری كه‌سێتی بۆیان ده‌ركرد بۆ شوێنی نیشه‌جێ بوونیان، حكومه‌تی هه‌رێم بێ ده‌نگیان هه‌ڵبژارد، وه‌ك پێشبینی ده‌كرێت ئه‌گه‌رێكی زۆر هه‌یه له‌گه‌ڵ ڕزگار كردنی موسڵ شه‌پۆلێكی دیكه‌ی ئاواره‌ی پارێزگای موسڵ به‌هۆی جه‌نگی داعش ڕووبكاته هه‌رێمی كوردستان، حكومه‌تی هه‌رێم پلانی چیه بۆ ڕووبه‌ڕوو بوونه‌وه‌ی كه‌یسی هه‌ستیار و مه‌ترسیداری لێشاوی ئاواره عه‌ره‌به‌كانی جه‌نگی داعش له‌ئه‌نجامی شه‌ڕ و ڕزگار كردنی موسڵ، بێ ده‌نگ بوون و ڕێگادان به‌هاتنی شه‌پۆلی ئاواره‌ی ئه‌م جاره‌ی پارێزگای موسڵ بۆ هه‌رێمی كوردستان كێشه‌یه‌كی گه‌وره‌تر له‌وه‌ی چاوه‌ڕێی ده‌كرێ بۆ داهاتووی خۆیان ساز ده‌كه‌ن، له‌به‌رامبه‌ر ئه‌و هه‌موو ئه‌گه‌ر و پێشهاتانه‌ی هه‌رێمی كوردستان له نیشته‌جێ بوونی ئاواره‌كانی جه‌نگی داعش له‌كوردستان كێشه‌یه‌كی ئاڵۆزه.\nكاره‌سات و مه‌ترسیه‌كه دوای كۆتایی هاتنی جه‌نگی داعش ده‌ست پێ ده‌كات، كاتێ پێویست بوونی گه‌ڕانه‌وه‌ی ئاواره‌كان كاتی دێت و حكومه‌تی شیعه ئاره‌زوومه‌ند نیه له‌گه‌ڕانه‌وه‌یان له‌به‌ر ئه‌وه ده‌توانێت به‌نهێی چه‌ندین كێشه‌ی لاوه‌كی له‌نێوان داڵده‌ر و داڵده‌دراو دروست بكات، بێ گومان له‌ناو كه‌لتووری عه‌ره‌بی سه‌رده‌می داعشیشدا ئاسانه چه‌ندین گروپی ئه‌نجامدانی تاوان دروست بكرێت، بۆ تێكدانی ئاسایشی شاره‌كان و سه‌رهه‌ڵدانی چه‌ندین كێشه‌ی كۆمه‌ڵایه‌تی. ئه‌مه‌ش ده‌بێته هۆی به‌ریه‌ك كه‌وتن و دروست بوونی چه‌ندین كێشه‌ی كۆمه‌ڵایه‌تی و ئه‌نجامدانی تاوان. ئه‌و كاته ده‌سه‌ڵاتی ناوه‌ندی شیعه‌گه‌را خۆیان لێ ده‌كات به‌خاوه‌ن و داوای پاراستنی ئاسایشیان له حكومه‌تی هه‌رێم ده‌كات، هیچ دوور نیه بۆ ناشیرین كردنی ڕووی جوانی پێشمه‌رگه و كورد له‌به‌رامبه‌ر ئه‌وه‌دا هاوار بۆ كۆمه‌ڵگای نێوده‌وڵه‌تی به‌رێت، گوایه مافی ئاواره‌كان ناپارێزرێت. هه‌رچه‌نده سه‌ره‌تا له‌لایه‌ن هاووڵاتیانی كوردستانه‌وه زۆر داوا له‌حكومه‌تی هه‌رێم كرا له كه‌مپی تایبه‌ت دا ئاواره‌كان ڕێك بخات و ڕێگانه‌درێن به‌و پشێویه له نێوان شاره‌كانی هه‌رێم بڵاو ببنه‌وه، ئه‌و كات حكومه‌تی هه‌رێم گرنگی به‌م بابه‌ته نه‌دا، یان له‌توانای دا نه‌بوو ئه‌م ئه‌ركه وه‌ئه‌ستۆ بگرێت، ئێستا پێویسته به‌وریاییه‌وه به‌شێوه‌ی دیموكراسیانه مامه‌ڵه له‌گه‌ڵ ئه‌و كێشه‌یه‌دا بكرێت، ئه‌گه‌ر به‌شێوه‌یه‌كی وردبینانه چاره‌سه‌ر نه‌كرێت و له‌ئێستاوه خۆی بۆ ئاماده نه‌كرێت، بێ گومان دوای شه‌ڕی داعش كه چاوه‌ڕێی وڵاتێكی هێمن و ئارامین، گیرۆده‌ی نائارامی و ناسه‌قامگیری ده‌بینه‌وه.\nPrevious راپه‌ڕینی دوو له كوردستان: رۆڵی “نوسه‌ران و رۆشنبیران” له‌م دۆخه … كاروان ته‌یب\nNext هوشیار زێباری غەدرێکی سیاسی لێکرا! … شێرکۆ کرمانج\nڕۆمانی ڕوحه سه‌ر وه‌شه‌كان و چه‌ند سه‌رنجێكی ڕه‌خنه‌یی.. سه‌دیق سه‌عید ڕواندزی